Txapela buruan gizona munduan - GARA\nIosune Irigoien Garcia eta Edurne Epelde Pagola Euskal Herriko Bilgune Feministako kideak\nUrteak aurrera joan ahala Durangoko Azokan gero eta liburu eta disko gehiagorekin egiten du- gu topo. Zorionez disko eta liburu hauen egileak ez dira gizonezkoak bakarrik, pixkanaka kultur ekoizleen artean emakumezkoak ere beren tokia hartzen ari dira. Egun emakumeok irakurtzen ez dakigula eta gure garunak ez daudela kulturarako prestatuta baieztatzea astakeria handia litzateke. Baita euskal kulturaren hartzaileak gizonezkoak bakarrik direla esatea ere. Bistakoa da mendeetan emakumeok ukatu izan zaigun kultura bizi, gozatu eta sortzeko eskubidea gutxika berreskuratzen ari garela. Gainera, sistema patriarkala emakumezkoak kultur ekoizle ez izateko muga ugari jartzeaz arduratu bada ere, asko izan dira oztopo hauek gaindituz pentsalari, filosofo, idazle nahiz kulturzale izan diren emakumeak.\nKultur eta literatur ekoizpe- nean emakumeok historian zehar jasan duen diskriminazioa gainditu nahi badugu bada zer eginik. Guztion borondatea beharrezkoa izango da hau lortzeko, eta egia esan aurten Durangoko Liburu eta Disko Azoka aurkezteko erabili den kartelak ez du asko laguntzen ibilbide honetan. Gerediagak, Euskal Herriko disko eta liburu azokarik garrantzitsuenaren antolatzaile izanik, zeregin horretan funtsezko ekarpena egin dezakeelakoan gaude. Horretarako Bilgune Feministak azken lau urteetan proposamenak luzatu izan dizkiogu Gerediagari. Aurtengo martxoan ere beraiekin bildu ginen eta beren jardueraren berri eman zigutenean, bertan ikuspegi feminista txertatzeko proposamena lu- zatu genien.\nBaina berriro ere Azokaren inguruan ateratako kartelaren bidez emakumea txapelaren at-zean ezkutatu dutela uste dugu. Gizonezko ikusezina omendu nahi izan dute aurtengoan, eta tira, ideia onargarria izan daiteke, baina guztiok gizon eta emakumeen arteko parekidetasuna lortzeko dugun erantzukizuna kontuan hartuta eta behin eta berriz emakume erreferentzi berrien beharrean gaudela badiogu, orduan, zergatik atera dute emakumeak bazter uzten gaituen irudi bat?\nAzken asteetan Durangoko Azokako kartelaren inguruan gauza asko entzun ditugu. Horren harira, Euskal Herriko Bilgune Feminista Gerediaga elkartearekin harremanetan jarri zen bere desadostasuna adierazi eta kartela kentzeko eskatuz, baina ezezkoa jaso genuen. Jarrera ezkor honekin Euskal Herri parekide bateranzko bidean Gerediagak aurrerapausoak eman be- harrean atzerapausoa eman du emakumeok «ikusezintasun bikoitzera» kondenatuz.\nJendarteko beste eragile askok ere bere desadostasuna adierazi zuen, azkenean Gerediaga elkarteak emakumeoi ere erreferentzia egiten digun spota kaleratzea lortu arte. Baina, gure us- tez, spot honek ez du emakumeen ikusezintasunarekin dugun arazoa konpontzen. Spot hori egoerari emandako erantzun azkar bat izan da, oinarrian da- goen arazoa konpondu gabe, alegia, emakumeok kultur ekoizpen eta kontsumoan dugun egoerari erreparatu gabe. Horregatik egun hauetan, eta urtero egiten dugun bezala, Durangoko Azokan emakumeon ikusgarritasunaren aldeko dinamika bultzatu nahi dugu.\nParekidetasuna oinarri duen Euskal Herria nahi dugu, emakumeen erreferentez josia eta sexuaren araberako oztoporik gabea. Musika eta literaturari dagokionez, emakumeok pairatzen dugun desberdintasun egoera gainditzeko eta gure parte-hartzea eragozten duten ozto- poak gainditzeko garaia da. Egin dezagun ba ikusgarri begirada soilean ikusten ez den hori.


| Zugabe! Zugabe! Zugabe!


Ekintzailetza genero ikuspegiarekin - Inguralde\nEkintzailetzaren jardueran genero-berdintasun eraginkorrak gero eta garrantzi gehiago dauka ekonomia eta gizarte ikuspuntutik. Indar handiko faktorea da herrialderik garatuenetan emakumeek enpresa-sorkuntzari egiten dioten ekarpena; izan ere, generoen berdintasun eraginkorra sustatzeaz gainera, ekarpen horrek gizarteko emakume eta gizonak beren garapenaren, berritzeko gaitasunaren eta ongizate-mailaren erantzunkide bihurtzen ditu.\nEmakumeak buru diren ekintza-jarduerei laguntzeak hainbat helburu dauzka. Horien artean, nabarmentzen dugu emakume eta gizonen arteko partaidetzaren arrakala txikiagotzea, maila orokorrean, arlo ekonomikoan, eta maila xehean, lan-merkatuan.\nEmakume ekintzaileei indarra ematea da Inguralde ahaleginak jartzen ari den lerro estrategikoetatik bat. Azken urteotan jasotako datuek egiaztatzen dute Barakaldon martxan jarritako enpresa-proiektuetan emakumeen parte-hartzea igo egin dela.\nEmakumeen enpresa-sorkuntzak indartzeko politiketan modu aktiboan parte hartzeko asmoz, BFAko Ekonomia Sustatzeko Sailak babestutako lantalde baten kideak gara. Lantalde horren barruan, ekintzailetzarekin konprometituta dauden honako eragileak ere badaude: garapenerako tokiko agentziak, Bilboko Merkataritza Ganbera, Deustuko Unibertsitatea, zentro teknologikoak eta abar.\nLantalde horren jardueraren emaitza “Ekintzailetza genero ikuspegitik: jardunbide egokiak” eskuliburua da.\nHementxe aurkitu ditzakezu ekintzailetzako eragileek zuzenean kontatutako esperientziak:


naiz: Luma Zorrozten - 1\n2015/06/05 12:46 0 iruzkin\nZerbait mugitzen ari da Gasteizen. M24ko emaitzen ajea imajina genezakeena baino askoz luzeagoa izaten ari da. Akaso, loa kentzeko modukoa ere bada. Xanpaina artean hain pozik agertu zen alkate izandakoa urduri egon beharko luke. Momentu batetik bestera, zaska, bere bigarren agintaldia arriskuan ikusi du. Argi gorria piztu zaie.\nHautetsontzietatik harago, Gasteizko bizilagunak aldaketa eskatzen ari dira, lau haizetara. Bozen %70ak halaxe adierazi zuten....\n2015/03/17 14:52 0 iruzkin\nInguru hurbilean berririk ote zegoen ikusteko asmoarekin-edo, erakusleiho agorrezin eta urdin horretan murgildu nintzen. Gauaren intimitatean, noski. Eta, nahi barik, gure bizitza saltzen dugun erakusleiho horretan aurkitu zintudan.\nRanking-eko lehendabiziko postuan ageri zinen. Erretratu tristea. Instintiboki azkar irristatu nuen atzamarra beherantz. Berehala, aldiz, atzera bueltatzeko zirrara sentitu nuen. Argazki bakarra zenuen. Bakarra eta tristea, baina...\n2015/01/29 10:08 0 iruzkin\nKosmopolita da oso gure Gasteiz. Modernoa. Are gehiago, aitzindaria ere badela esango lukete askotxok. Bestela, esan, zein hiriburu lehiatu den munduko tortilla handienaren marka lortzeko?\nGreen Capital izan gara, baita hiriburu gastronomikoa ere. Aurrekoan, 2015ean Sex City izango garela irakurtzen genuen. Diotenez, Salburun Zeruaren Ateak irekiko baitira (agian honen inguruko post bat emozionanteagoa litzateke askorentzat, sentitzen dut, baina gaur ez da eguna....\n2014/01/28 14:04 0 iruzkin\nUrteak dira elkar ezagutu genuenetik. Elkarren ondoan zenbat ordu, minutu eta segundo pasa ditugun zenbatzea ezinezkoa da. Ez dago denbora nahikorik gure denbora neurtzeko.\nEguzkia ia egunero agertzen den leku batetik etorri zinen, itsasoa gertu zenuela. Auto batean sartu eta ahal izan zenuen moduan heldu zinen. Bizitza berri bat aurkitu zenuen, orduan, nire ondoan. Aurrekoarekin zer ikusirik ez duena izan. Euria egin duenean, busti egin gara. Elurra egin...\n2013/12/16 20:19 0 iruzkin\nEn 1969 Sydney Pollack dirigió una película cuyo argumento se situaba en el periodo de la Gran Depresión de los años 30 en los Estados Unidos de América. La miseria, dicen, agudiza el ingenio, y en esta obra de ficción la búsqueda de un mínimo sustento vital lleva a la pareja protagonista a apuntarse a maratones de baile en los que danzan hasta la extenuación, porque seguir bailando les permite seguir viviendo. De...\n2013/10/29 11:21 0 iruzkin\nIrakurtzen ari zaren hurrengo idazki honek beste itxura bat beharko luke izan. Hitz goxoek lekua behar zuten hartu. Udazkenak arboletako hosto marroiak airean dantzarazten dituen moduan post hau izan behar zenak zuen gerriak mugiaraztea izan beharko luke helburu.\nTenperatura hotzak zeuden iragarrita, eta jakin bagenekien, Zurbanon hotz gehiago egingo zuela, baina eskuak hotzituta izanda ere prest geunden kopak altxatzeko. Elkartasuna beroa delako eta hotza zer...


Aitziber Gorrotxategi: "Eguzki argiak hondatu egin ditu labar margoak Danbolinzulon" - Gipuzkoako Hitza\nAitziber Gorrotxategi: “Eguzki argiak hondatu egin ditu labar margoak Danbolinzulon”\n2019, martxoak 15 Albisteak, gipuzkoa, Kultura 278\nEuskal Kostaldeko Museoen hilabetea da martxoa, eta Ekainberrik, Ekaingo haitzuloaren erreplikak, Danbolinzulo haitzulorako bisita gidatua antolatu du astelehenerako. Aitziber Gorrotxategi (Aizarna, Zestoa, 1981) gidari aritzen da Ekainberrin, eta astelehenekoa “bisita berezia” izango dela azpimarratu du, haitzuloa itxita baitago berez. Azken hamarkadan inguru horretan antzeko beste bospasei haitzulo aurkitu dituztela jakinarazi du gidariak.\nZer historia dago Danbolinzulo haitzuloaren atzean?\nArkeologo talde bat 80ko hamarkadaren hasieran hasi zen ikertzen Danbolinzulo haitzuloa. 2014ko abenduan, lehendik ezagutzen zituzten haitzuloetara itzultzen hasi ziren arkeologo horietako batzuk, eta orduan konturatu ziren Danbolinzulon, agian, labar artea zegoela, orban gorri batzuk aurkitu baitzituzten hormetan, eta historiaurrekoak izan zitezkeen. Hainbat azterketa egin eta gero ondorioztatu zuten baietz, orban gorri horiek labar artea zirela.\nOrdura arte irekita egon zen haitzuloa?\nBai. Inguruan sasi pila zeukala, hori zen babes bakarra. Zestoako adin ertaineko talde bat aspalditik ari zen esaten umetan Ertxiña mendira igotzen zirela maisu batekin, eta handik ikusten zutela Danbolinzulo haitzuloa. Azkenaldian, hara joan behar zutela esanez ari zen kuadrilla hori, eta aurkikuntza egin zuten sasoi bertsuan iritsi ziren Danbolinzulora. 25-30 urtean erabat ahaztuta izan eta gero, bi talde aldi berean iritsi ziren, azkenean, gune horretara.\nLabar artea aurkitu zutenean, itxi egin zuten haitzuloa, ezta?\nHala da, bai. Labar margoak aurkitzearekin batera itxi zuten, eta inor ez sartzeko hesi bat jarrita dago gaur egun.\nAstelehenean aukera izango da, ordea, bisitatzeko. Aukera polita da ingurua ezagutzeko, ezta?\nEuskal Kostaldeko Museoen hilabetea ospatzen ari gara martxoan; duela bospasei urte sortu zen mugimendu hori, itsas inguruan dauden ondare elementuak balioesteko, eta berrogei museo eta interpretazio zentro baino gehiago daude sartuta, askotarikoak. Gure kasuan, Danbolinzulo jendeari erakustea interesgarria izan zitekeela iruditu zitzaigun. Barrualdean dago haitzuloa, ez dago kostaldetik gertu-gertu, baina itsasoaren zati bat ikusten da Danbolinzulotik.\nNola antolatu duzue bisita? Zenbat pertsonarentzat egongo da lekua?\nBisita bakarra egingo dugu, martxoaren 18an, 10:00etan, Zestoako turismo bulegotik abiatuta. Hamar pertsonarentzat egongo da lekua; oso bisita murriztua izango da. Izan ere, oso zaila da haitzulora iristea; mendi malkar batean dago, eta nahiko baldintza fisiko onak behar dira hara igotzeko. Oso-oso txikia da, gainera, haitzuloa bera, eta ez dauka gaitasunik multzo handiagoak hartzeko. Horregatik, bi taldetan banatuko ditugu hamar lagunak.\nHamar lagun baino gehiago inguratzen badira, nola egingo duzue aukeraketa?\nZestoako turismo bulegoan, dagoeneko, zabalik dago zerrenda, eta baldintza hori jarri dugu: nahitaez bulegora joan beharra dago izena ematera; ezin da deitu telefonoz, eta posta elektroniko bidez ere ezin da idatzi. Izena ematen dutenei bezperan bidaliko zaie abisua hurrengo egunerako argibide batzuk emanez. Mendi malkartsua da, eta eguraldiaren mende ere bagaude.\nOrain arte egindako azterketen arabera, Ekaingo haitzuloan bizi izan zirenen garai berekoak al dira Danbolinzulon egon zirenak?\nIkertzen ari dira oraindik, baina, printzipioz, Solutre aldikoak dira Danbolinzuloko marrazkiak, duela 18.000 urte ingurukoak, eta garai berriagokoak dira Ekaingo marrazkiak, duela 13.000-14.000 urtekoak. Beste istorio bat kontatzen ari zaizkigu, beraz.\nZer motatako marrazkiak dira Danbolinzulokoak?\nMargo gorriak dira, eta, hainbat animalia ikusten dira, baina oreinak dira nagusi. Animalien irudiekin batera, badaude zenbait zeinu eta sinbolo ere, eta orban eta puntu gorrietako batzuk zeinu edo sinbolo gisa interpretatu izan dira Danbolinzulon. Arazoa da haitzuloak eguzki argia jasotzen duela ia espazio guztian, eta horrek oso azkar hondatu dituela margoak. Gaur egun, ikusi, ikusten dira, baina gidari baten azalpenik gabe oso zaila da gauzak non dauden jakitea, eta gerta liteke bertatik konturatu ere egin gabe igarotzea. Hain zuzen ere, horixe gertatu zitzaien 80ko hamarkadako ikertzaileei.


Telefonia finkoa: Lehiakortasunak gorabehera, tarifen arteko aldeak bere horretan [3tik 1. orria] | Aldizkaria | EROSKI CONSUMER\nTelefonia finkoa: Lehiakortasunak gorabehera, tarifen arteko aldeak bere horretan\nTelefónica-ren monopolioak 70 urte baino gehiago iraun du baina, azkenean, 1998 urtean ahitu da, telefonia finkoa liberalizatu eta Retevisión eta Uni2 konpainiek telefono-zerbitzuetako operadore gisa bideari ekin diotenean.\nGeroztik beste hainbat konpainia sartu dira telekomunikazioen negozioan eta, egun, Estatuko telefonia-panorama osatzen duten enpresak dozena pare bat inguru dira, guztira.\nLiberalizazio horrek ateak ireki dizkio egiazko lehiakortasunari eta, horri esker, zerbitzu-eskaintza ugaldu eta tarifak jaitsi egin dira, ondorioz poltsikoak lasaitasuna aurkitu du eta erabiltzaileak, erosotasuna, zalantzarik gabe. Zenbakiak argi eta garbi mintzo zaizkigu: 1998 urtearen hastapenetan hiru minutuko herrialdearteko dei bat, puntako ordutegian (goizeko zortziak eta arratsaldeko bostak bitartean) egiten zenean 148 pezeta kostatzen zen Telefónica-rekin eta 133 pezeta Retevisión-ekin (bi kasuetan ere, BEZ sartu gabe); dei horrexen prezioa gaur 55 pezeta da Telefónica-rekin (hau da, %62 merkeago) eta 42-45 pezeta Retevisión-ekin (%66 merkeago), BEZ sartzeke, halaber. Deien merkatzea ez da, nolanahi ere, lehiakortasunak ekarritako abantaila edo hobekuntza bakarra: ordutegiak eta hauek kuantifikatzeko metodoa ere aldatu egin dira, kasu denetan ere erabiltzailearen mesedetan. Telefónica-ren garaietan egunean zehar hiru tarifa xedatuak bazeuden ere (puntakoa, arrunta eta murriztua), orain, konpainia gehientsuetan bi tarte besterik ez dago: "lan-ordutegia" (astelehenetik ostiralera, goizeko zortzietatik ilunabarreko zortziak arte) eta asteburuko tarifa (gainerako egun eta orduetan). Deiaren iraupena neurtzeko moduari dagokionez, pausuka kuantifikatzetik segundoen arabera tarifatzera pasa da: sistema honek telefono bidezko konexioen kostua merkatu egiten du, jakina.\nGaur egun, Estatu espainiarrean diharduten konpainien bitartez herrialde barneko, herrialde arteko eta estatu arteko deiak egin daitezkeen arren, metropolitar edo lokalak Telefónica-ren eta ez beste inoren ondarekoak dira oraindik ere, salbuespen bakar batez: Jazztel konpainiak, 2001eko urtarrilaren 15etik aurrera dei lokalak egiteko aukera eskaintzen du Madril eta Bartzelonan; handik astebetera, urtarrilaren 22an, aukera horixe Estatu osora hedatuko da.\nHori dena, erabiltzaileak telefono-instalazioa aldatu edo beste zenbakirik ezartzeko premiarik izan gabe. Telefonia finkoko gainontzeko enpresek ere dei lokalak horrela egiteko modua aurki eskainiko dituzte. Aurtengo martxoa eta apirila dira data aipatuenak, Telefónica firmak ordura arteko denbora-epe horren premia baitu beste konpainiek sare eta zentralitak erabili ahal izateko moduko aldaketak egiteko. Bien bitartean, deien pastelari pusketarik handiena ateratzeko borrokan dihardute konpainiek; horretarako bidean, kontsumitzailea publizitatez ito egiten dute bestelako tarifa, plan, kuota, deskontu eta zerbitzu gehigarrien berri emanez. Baina beren sustapenak ugariegi aurkezten dutenez, enpresa baten edo bestearen alde aukera egitea benetako kontu latza du bezeroak, begien aurreko panorama zeharo nahasgarria duelako.\nCONSUMER-ek eginiko azterketa konparatibotik ateratako ondorioek adierazten dutenez, ordutegi edo dei-mota gehienetan inongo konpainiarik beste ezeinen gainetik nabarmentzen ez bada ere, operadore batzuek kontuan hartzeko moduko eskaintzak dituzte ordutegi-tarte edo dei-mota jakin batzuetan. Astelehenetik ostiralera eta goizeko zortzietatik ilunabarreko zortziak bitarteko ordutegian Telefónica da oraindik ere konpainia garestiena: izan ere, herrialde arteko deietan, hiru minutuko zerbitzuagatik 55 pezeta kobratzen ditu, hau da, Jazztel, Simpletel eta Viatel konpainietan kostatzen denaren halako bi kasik (30 pezeta balio du horrelako deiak konpainia hauetan, BEZ aparte, kasu guztietan ere). Asteburuan ere Telefónica da operadorerik garestiena herrialdearteko deietan: enpresa horrekin eginiko hiru minutuko konexioa 35,1 pezeta kostatzen den bitartean, Uni2 firmarekin konektatuz gero, esate baterako, 10,8 pezeta baizik ez da kostatzen: hiru aldiz merkeagoa konpainia horrekiko zuzeneko markatzea aukeratu badugu. Zuzeneko markaziorik gabeko prezioa 18 pezetaraino igoko da, hau da, Telefónica-rekin egin daitekeenaren erdia. Tarifetan horrelatsuko aldeak hautematen dira gainontzeko deietan ere (herrialdeartekoetan eta finkotik mobilerakoetan, adibidez) eta ordutegi-tarte beretan. Beraz, telefono-konpainia bat baino gehiagoren zerbitzuak kontratatzea aholkatzen dute, aldian aldiko merkeena aukeratu ahal izan dezagun.\nHurrengo orrira joan: Zuzenean markatzea ala zeharka markatzea? >>\n[1. orria] Lehiakortasunak gorabehera, tarifen arteko aldeak bere horretan\n[2. orria] Zuzenean markatzea ala zeharka markatzea?\n[3. orria] Glosario Telecomunicaciones


Psikologia feministari buruzko online ikastaroa (2020-01) — Eibarko Udala\nPsikologia feministari buruzko online ikastaroa (2020-01)\nNon eta noiz: Zoom plataforman, astearteetan. 2020ko ekainak 2, 9, 16 eta 23.\nMatrikula orria: Psikologia feministari buruzko online ikastaroa (2020-01)\nInformazio fitxa: Psikologia feministari buruzko online ikastaroa (2020-01)\nIkusi | Deskargatu ( PDF, 238 KB)\nAsier Errasti Eibarko Film Laburren Lehiaketa (2020)\nCOVID-19-aren garaiko krisi eta doluen inguruko online tailerra\nMusika eskola: 2020/2021 ikasturtea


Irekia Eusko Jaurlaritza - Gobierno Vasco :: Jiangsu probintziarekin lankidetza hitzarmen bat izenpetzea onartu da (2012-04-17(e)ko Kointseiluan hartutako erabakia)\nJiangsu probintziarekin lankidetza hitzarmen…\nErabakia: zenbait arlotako elkar-trukea eta lankidetza garatzeko Jiangsu (Txina) probintziarekin adiskidetze-harreman baterako erabakia harpidetzeko baimena ematekoa\nJaurlaritzaren Kontseiluak oniritzia eman dio lankidetza hitzarmen bat izenpetzeari Euskadiren eta Jiangsu probintzia txinatarraren artean. Hitzarmen horren sorburua lehendakariak 2010ean egin zuen merkataritza eta erakunde misioan datza eta Patxi Lópezek eta Xu Ming Jiangsuko gobernadore ordeak izenpetuko dute, gobernadore ordeak hilabete honen bukaeran Euskadira egingo duen bidaian zehar.\nEuskal ordezkaritzak Txinara erakunde bidaia egin zuenetik hona, Euskadik eta Jiangsuk lankidetza harreman ugari izan dituzte, Txinako probintzia horretan euskal enpresak kokatzea ekarri dutenak, izan ere, bi eskualdeek logistika eta teknologia azpiegitura oso garatuak dituzte, baita zenbait sektore estrategiko komun ere.\nHain zuzen, gaur onartutako hitzarmenak bost urteko iraupena izango du luzatzeko aukera ere badago eta lankidetza esparruak bilatzen ditu enpresa alorraz gain beste hainbat alorretan ere, hala nola, merkataritzan, zientzia eta teknologian, energian, nekazaritzan, kulturan, hezkuntzan, ingurumenean, enpleguan eta gizarte gaietan.\nHitzarmen testuak bi aldeen konpromisoa jasotzen du alor horietako bakoitzean esperientziak eta lankidetza trukatzeko, bi aldeen garapen joria bilatze aldera.\nBeraz, plataformak ezartzea bultzatuko da, bi eskualdeak elkarri lagun diezaioten tokian tokiko zenbait merkataritza jardueretan hala nola, azoka, mintegi, aurkezpen eta negoziazioetan; aukera emango da emaitzak eta pertsonal zientifiko eta teknikoa trukatzeko I+G+b proiektuak garatzen dituzten enpresen artean; eta goi mailako hezkuntzako erakundeen arteko lankidetza bultzatuko da, baita ikasleak eta irakasleak trukatzea ere.\nBestalde, hitzarmenak aukera emango du turismo alorreko elkarteen eta enpresen artean lankidetzan aritzeko, merkatuak ustiatu eta turismo produktuak garatzeko, baita bi eskualdeok abangoardiako helmuga turistiko gisa sustatzeko ere. Ingurumenaren arloan, halaber, klima aldaketaren kontrako borrokan, uraren kudeaketan eta garapen jasangarrirako estrategia lantzean izandako esperientzien eta jardunbide onen berri emango diote elkarri.\nLankidetza hitzarmen honetan jasotako ekintza guztiak Jiangsuko Gobernuaren Kanpo Harremanetarako Bulegoak eta Eusko Jaurlaritzaren Kanpo Harremanetarako Idazkaritza Nagusiak antolatu eta koordinatuko dituzte.\nEusko Jaurlaritzak akordio bat sinatu du Txinako Jiangsu probintziarekin


Autosalmenta Osasuntsua, Gosasunek bultzatutako proiektua. | Askora\nHome » Albisteak » Autosalmenta Osasuntsua, Gosasunek bultzatutako proiektua.\nGOSASUN, Innobasque bultzatutako mugimendu bat da, non ASKORAk parte hartzen duen ohitura osasungarriak sustatzen eta proiektu berri baten laguntzen duen: Autosalmenta Osasuntsua espazio kolektiboetan.\nHorretarako kanpaina bat abian jarri dute non erakunde desberdinak atxikitu diren(Deustuko Unibertsitatea, Getxo Kirolak, Laboral Kutxa, Mondragon Unibertsitatea eta Gurutzetako Ospital Unibersitarioak).\nKonpromisoa hartu duten guztiek produktuen% 50 gutxienez osasuntsua izatea bultzatzen dute eta kontsumitzaileak aukera egokiak aukeratzeko sustapenean dihardute.\nInformazio gehiago GOSASUNek duen orrialdean aurkitu ahal izango duzu, eta talde honetako kide egin nahi baduzu, GOSASUNek gida praktikoak sortu ditu zure erakundeko autosalmentako makinetan aldaketa egiten laguntzeko, hemen deskargatu ahal izango dituzu.


Ekaitzaldi gogorrari aurpegi emanik\nikasi egun oker gaiztoak eramaten\nikasi burua zentzatuz odola baretzen\nharkaitz artean zarata hotsez borrokatzen.\nUhinak gogor badatoz utzi igarotzen\ngizon bezala egoki buru zut ibiltzen\nikasi bai bide zehar begiak argitzen\negokiro erasoari neurriz erantzunik.\nBizitzako itsasoak bere uhinak ditu\naldiz gogor haserretsu eta aldiz gozoro\neguneroko ogiaren laztura eta zitu.\nEgunetako gorabeheraz bizia harturik\nmenperatuko ditugu eragozpen oro\nbihotz eskuak gizonarengan bihurturik.


Arabako ekosistema, Hitzetik Hortzeran — Bertsozale Elkartea\nIgandeko programan Araban bertsolaritza nola bizi den jakingo dugu eta horretarako Eider Perez aurkezlea Gasteizera joango da. Hainbat bertso-eskola daude lurralde osoan zehar, eta helburu, ezaugarri eta amets ezberdinetako zaleek eta bertsolariek hartzen dute aterpe horietan; Aroa Arrizubietak eta Felipe Zelaietak kontatuko digute beren esperientzia.\nOihane Perearekin ere egongo gara, Arabako egungo txapeldunarekin. Bertso-irakaslea da haur eta gaztetxoekin eta oso ondo ezagutzen du zein den egun Arabako mugimenduaren egoera. Xabi Igoa Aramaioko bertsolariarekin hitz egiteko aukera ere izango dugu, eta berari ere eskatuko diogu iritzia.\nAramaioko Kopla Txapelketa\nArabako Bertsozale Elkarteak bertso-jaialdia antolatu zuen urriaren 18an Gasteizko Jimmy Jazz aretoan. Han elkartu ziren Arabako bertso-eskola ezberdinetako bertsolariak eta ondoren bertso saioarekin gozatzeko aukera izan zuten. Igandeko programan jaialdiko bertsoaldi onenak entzungo ditugu. Aintzane Irazustaren eta Marta Ugarteren gidaritzapean kantuan aritu ziren Iñaki Viñaspre, Maialen Lujanbio, Andoni Egaña eta Amets Arzallus.\nAramaioko bertso-eskolak antolatuta, Kopla Txapelketa izan zen Aramaion bertan urriaren 19an. Guztira, 12 bertsolari gaztek hartu zuten parte eta arratsaldean herriko kaleetan bi kanporaketa jokatu ostean, Iturrieta sagardotegian izan zen finala. Igandeko programan finaleko kopla onenak entzungo ditugu. Finaleko oholtzara igo ziren Maider Arregi, Jokin Labayen, Txaber Altube, Andere Arriolabengoa, Peru Abarrategi, Aitor Esteban, Martin Berrizbeitia eta Aitor Ugarte.\nHori dena igandean, 15:00etan, Euskal Telebistako lehen katean; eta zuzenean ikusi ezin duenak Internetez ere izango du aukera, EITBren Nahieran atarian.\nOihane Perea eta Eider Perez.


Azken eguneratzea: 2018/09/28\nHemen zaude: Hasiera > Berriak eta Oharrak >\nUr hornidura eta estolderia zerbitzuagatik tasa azaroaren 16a arte arte ordaindu daiteke\n2018ko 2. hiruhilekoari dagokion uraren hornidura eta estolderia zerbitzuagatik tasa ordaintzeko borondatezko epea irekita dago eta azaroaren 16an bukatuko da. Helbideratutako ordainagiriak, beti bezela, epearen azken egunean kobratuko dituzte.\nOrdainagiria helbideratu gabe duten zergadunek, beren ordainketak ZU! Zerbitzuan, udaletxean, eta Errenteriako Udalaren entitate laguntzaileetan egin ditzakete, aipatutako epea amaitu bitartean.\nLurralde Historikoko Zergabilketa Erregelamenduaren arabera, adierazitako epe hori bukatu ondoren premiamendu bidezko derrigorrezko jardunbideari ekingo zaio besterik gabe eta ordaindu ez diren kuotak epe exekutiboari dagozkion errekarguekin kobratuko dira, baita atzerapen korrituak eta sortzen diren ekintzen gastuak ere.


2018 URTEKO BASERRITAR BIKAINAK – Lorra\n16 de January de 2019 /in Berriak /by Lorra\nLABORAL KUTXA-LORRA sari-banaketan hainbat ustiategi izan dira finalista, nekazaritzaren jarduera-eremuan 6 eta abeltzaintzaren jarduera-eremuan 5, beren maila teknikoagatik, ekonomikoagatik eta baliabideen kudeaketa iraunkorra egiteko ekoizpen-metodoengatik gailendu direnak.\nUstiategi horietan era guztietako enpresa-jarduera eta -profil ikus ditzakegu, 110 urte bete dituen enpresa familiar batetik hasita bost urteko jardueraren ostean beren proiektuak egonkortzea lortu duten ekintzaileetaraino. Baita familiaren enpresa-proiektuarekin jarraitzeko langile berriak eta ustiapen historiko baten lekukotza hartzen duten besteren konturako langileak ere. Hauek dira urteko baserritar bikainak:\nIÑAKI BRINGAS – Abeltzaintza Ataleko Lehen Saria\nIñaki Bringasek untxi-ustiategi bat du Karrantzan. 2012an ekin zion jarduerari, sektoreko beste enpresa batean lanean aritu eta gero, eta bost urte bete ditu dagoeneko.\nHaren ekoizpen-ereduaren barruan, klimatizazio-sistema batek baserria tenperatura egokian mantentzen du eta horrek animalien erosotasuna bermatzen du.\nUrtero, 105.000 kg untxi baino gehiago komertzializatzen da Euskal Untxia markaren pean.\n“LAS CANDELAS” LANDETXEA – Abeltzaintza Ataleko Accesita\nBorja Sierra eta Ikerne Ibañez dira frisiar arrazako esnetarako behien ustiategi honen titularrak, Karrantzan. Borjak 2005ean sortu zuen ganadutegia, haren osaba Cándidok hasitako ibilbideari jarraipena emateko, erretiroa hartu zuenean. Ikerne 2016an sartu zen.\nLandetxe modernoa da, eta animaliaren ongizaterako ekipamendurik aurreratuenak ditu. Urteko esne-produkzioa 700.000 litrotik gorakoa da, kalitate bikainekoa. Kaiku kooperatibaren bazkide da, eta hari hornitzen dio ekoizpen osoa.\n“LA SEQUILLA” LANDETXEA – Abeltzaintza Ataleko Accesita\nLimusin arrazako haragitarako behien eta Basatxerri basoko txerrien ustiategi moderno bat da, Muskizen dagoena. Tisla eta Alfonso Fernández dira ustiategiaren jabeak, eta harategia ere badute, Encarniren eta Álvaroren ardurapean dagoena.\nHarategiak aurten egin du bere 110. urtemuga, eta duela gutxi birmoldatu dute. Haren bitartez komertzializatzen dute ekoizpen osoa. Online salmenta-kanala ere badute, Artecarne.com. web-orrian.\nAbereek Euskal Okela Adierazpen Geografiko Babestua dute.\nJUANA FISURE – Ekinaren Ekinez Saria\nJuana Bizkaiko herri batean jaio zen duela 59 urte, abeltzainen familia batean. Oso gazte hasi zen gurasoei eta anaiei landa-lanetan laguntzen. Irakasle-ikasketak egin zituen, eta ikasketak amaitzear zegoela, 80ko hamarkadan, ama bat-batean hil zitzaion. Orduan, baserrira bueltatzea eta haren agintea hartzea erabaki zuen.\nHarrezkeroztik, senideen zainketa eta baserriko lanak bateragarri egin ditu. Azken horiek Manuel, Carmelo eta Francisco anaiekin partekatzen ditu, baserriaren enpresa-kudeaketa eta txahalen hazkuntza nagusiki. CB HMNOS FISURE ustiategia frisiar arrazako eszenarako behien ustiategi bat da. Karrantzan dago, eta animalien ongizaterako ekipamendurik modernoenak eta duela gutxi handiagotutako jezteko gela bat ditu. Urteko esne-produkzioa 1.600.000 litrotik gorakoa da, kalitate bikainekoa. Kaiku kooperatibaren bazkide da, eta hari hornitzen dio ekoizpen osoa.\nManuel Tellería eta Maribel Herboso dira Karrantzan dagoen frisiar arrazako behi-aziendaren ustiategi honen titularrak. Landetxeak animalien ongizaterako ekipamendu modernoak eta jezteko ekipo robotizatuak ditu. Guztira, 77 behi heldu ditu, eta aurrerakoen hazkuntza ere egiten du, kalitate genetiko bikainarekin. Urteko esne-produkzioa 850.000 litrotik gorakoa da, kalitate bikainekoa, eta ekoizpen osoa Reny Picot industria asturiarrari hornitzen dio.\nAinhoa Álava da Urduñako ustiategi honen arduraduna. 2006an, gurasoen baserrian geratzea erabaki zuen, eta onibar eta abere guztiak ekologikoan jartzea.\n2007an, barraskiloak gizentzeko lehenengo landetxea jarri zuen Bizkaian, Euskadin barraskilo ekologikoak ekoizten zituen bakarra. 2012an, 3000 oilorekin, arrautzen ekoizpen ekologikorako OILOBIDE landetxea sortu zen. Egun, oilo-haragian oinarritzen den proiektu berritzaile batean murgilduta dago, balio erantsi handiko produktu berriak lortzeko asmotan.\nCB ALTZA – Nekazaritza Ataleko Lehen Saria\nBi senar-emazte hauek dira ustiategiaren kideak: Angel Ureta eta Ruth Cámara eta Remi Ayesta eta Angélica Noval. Duela 30 urte lurpean barazkiak ekoizten hasi ziren, baina 13 urtetik hona apaingarritarako landareen ekoizpenean dihardute esklusiboki, 18.000 m2-ko azalera batean, Mungian eta Fikan. Haien lorezaintza modularraren atala aipagarria da, hots, haiek diseinatu eta fabrikatzen dituzten lore zotalak eta esekitako jardineretarako egiturak, patente erregistratuarekin. Ustiategiak hainbat aitorpen irabazi ditu, baina Guggenheineko Puppy beren loreekin jantzita egoteak bereziki harro sentiarazten ditu.\nGERMINADOS KIMUAK – Nekazaritza Ataleko Accesita\nBegoña Loizagak Kimuak enpresa sortu zuen 2009an. Garbia, ekologikoa eta berria izango zen zerbait produzitzeko ideia buruan zebilkiola, kimuen munduarekin topo egin zuen ustekabean. Krisi bete-betean sortuagatik, kalitatezko produktu gisa ospe handia lortu du. Kimu eta ernamuin freskoak ekoizten ditu gehienbat, baina haziak, ernamuintzekoak, laborantza-kitak, etab. komertzializatzen ditu, nork bere ernamuinduak ekoizteko aukera izan dezan. Datorren urtean eskaintza zabalduko du, gaur egun merkatuan ez dauden ernamuinduekin egindako produktu berriekin. Urtero 100.000 ernamuindu- terrina inguru ekoizten ditu.\nRADU TOMA UNGUREANU – Nekazaritza Ataleko Accesita\nRadu Toma ekintzailea da, eta duela 2 urte Bermeon tradizio handiko nekazaritza-enpresa bat zuzentzea eta kudeatzea erabaki zuen, enpresa horretan bertan 5 urtez baino gehiagoz lanean aritu eta gero.\nUstiategiak 2.800 m2-ko kapera anitzeko berotegia du, zeinetan Jack barietateko tomatea ekoizten duen. Ekoizpen integratuaren ziurtagiria dauka. 6 tunel eta 2.000 m2-ko hazitokia ditu, ilarrak, babak eta kuia zuria landatzeko. 2018an, ustiategia zabaldu du eta 1.200 m2 tunel gehitu dizkio, urazen ekoizpenerako, eta 5.000 m2-ko kanpo baratzea prestatzen ari da tipula gorria hazteko.\nBatik bat salmenta-kanal hauek ditu: BM, Mercabilbao, ustiategia zuzenean eta/edo Internet.\nGORRONDONA UPATEGIA – BENTALDE SL\nJulen Frias, Itziar Insausti, Andoni Sarratea eta Egoitz Insausti izan ziren proiektuaren sustatzaileak, duela 22 urte. 1998an, Bakion dagoen XV. mendeko baserri baten jatorrizko upategia berregokitzea erabaki zuten, eta ekipo eta teknologia berriak sartzea gure barietateak ahalik eta errespeturik handienarekin tratatzeko.\nIbilbide horretan mahastiaren azalera eta ekoizpena handiagotu dituzte. Abangoardian beti, aitzindariak izan ziren txakolinaren, destilagailuen eta apardunen lanketan egurra erabiltzen. Duela gutxi mahastietatik ateratako legamia-bankua sortu dute, ardoei nortasun berezia emateko.\nTALLERI S. Coop. UPATEGIA\nBizkaiko lehenbiziko txakolin-kooperatibarik handiena da. Ardo-ekoizle txiki batzuk sortu zuten, goi mailako produktua sortzeko helburuarekin: Bitxia Txakolina. Berriki eraikitako upategi hau, instalazio modernoekin diseinatuta dagoena, Morgan dago. Kooperatibak 23 mahasti hektarea ditu. Upategia, osotara 1300 m² dituena, bi solairutan banatzen da, eta 5000- 20000 litro edukierako altzairu herdoilgaitzezko 30 andeletan 300.000 litro egiteko ahalmena dauka.\nHalaber, enoturismoa sustatzen dute, eta Morgako instalazioetara bisita anitz antolatzen dituzte bai turistentzat bai interesa duen ororentzat.\nhttps://lorra.eus/wp-content/uploads/2021/05/lorra-logo.jpg 0 0 Lorra https://lorra.eus/wp-content/uploads/2021/05/lorra-logo.jpg Lorra2019-01-16 15:38:112021-06-22 09:12:512018 URTEKO BASERRITAR BIKAINAK\nARRAZA ANITZEKO GANADUEN V. ENKANTEA 2019ko TXOTXA BIZKAIAN


Solar Street Argia, Eguzki Garden Argia, Solar Wind Street Argia fabrikatzaileak, Hornitzaileen, Esportatzaileen - Boshan Lamp Company Zibo\nEuskara Me ..\nKréyòl Ay ..\nLED Street Lanpara\nEguzki buru argia kalea (8)\nEguzki buru argia kalea (4)\nEguzki buru argia kalea (3)\nEguzki buru argia kalea (1)\nBoshan Lamp Company Zibo, gehien profesionala eguzki LED kanporako argiztapen Txinan fabrikatzaile nagusietako bat bezala, zure fidagarria eguzki argiztapen irtenbide hornitzailea da. Gure produktu nagusiak eguzki farola, lorategian eguzki argiak eta eguzki sortzeko sistemak txiki eta ertainak, eta abar dira .. 1985. urteaz geroztik, Boshan sartu du eguzki-argia sistema fidagarri eta kostu-eraginkorra 80.000 baino gehiago 50 herrialde baino gehiagotan, mundu osoan zehar. Boshan en fidagarria eguzki argiztapen konponbideak dira gure ingeniaritza esperientziadun talde, ekipo aurreratuak, probak zorrotza eta kudeaketa sistema bidez bermatuta.\n2009an, Boshan ezarritako lehen pribatu-run eguzki energia ikerketa Txinan institutua ikerketa eta eguzki eta haize argiztapen produktuak garatzeko bera eskainiko. Bien bitartean, lorpen teknologiko eraldatu produktibitatea sartu gure produktuen berritasun zientifiko eta teknologikoak hobetzeko konpromisoa hartu da. Aldi berean, Boshan izan lankidetza teknikoa kanpo bilatuz.\nEguzki Garden Light (21)\nEguzki Garden Light (20)\nEguzki Garden Light (17)\nEguzki Garden Light (16)\nEguzki Garden Light (15)\nEguzki Garden Light (14)\nEguzki Garden Light (13)\nEguzki Garden Light (12)\nEguzki Garden Light (11)\nHelbidea: Boshan Distrito Zibo City of, Shandong probintzia, Txinan\n© Copyright - 2010-2014: Eskubide guztiak erreserbatuta.


IRRATIEN TARTEA | Kattalingune zerbitzua, pentsiodunen mobilizazioak, Burunda pilotalekuko lanak, San Migelen urteurrena, eta kirolak - Arrosa\nSakanako kronika egin dugu irratien tartean Beleixe irratiko Maider Beteluren eskutik. Kattalingune, sexu eta genero aniztasunari loturiko eskubideak bermatzeko zerbitzua, Sakanara zabaldu dela azaldu digu batetik. Bestetik, pentsiodunen mobilizazioen berri eman digu, larunbaterako manifestazioa deitu baitute Altsasun. Honetaz gain, Altsasuko Burunda pilotalekuko lanez ere aritu gara, eta baita San Migelen bederatziurrenaz ere. Amaitzeko, kirol kontuak izan ditugu hizpide.\nPosted in ZebrabideaTagged #beleixe #burunda #irratien tartea #kattalingune #pentsiodunak #portada #sakana #san migel


Life-IP NAdapta-CCk gobernantza klimatikoaren arloan dituen ekintzak azaldu ditu beste bederatzi LIFE proiekturekin batera - LIFE NAdapta - navarra.es\nLife-IP NAdapta-CCk gobernantza klimatikoaren arloan dituen ekintzak azaldu ditu beste bederatzi LIFE proiekturekin batera\nJoël Dozzik, Nafarroako proiektu integratuaren koordinatzaile teknikoak, horren ezaugarriak azaldu zituen LIFE-IP Urban Klima 2025 proiektuak antolatutako networking jardunaldi batean.\nLIFE-IP NAdapta-CCk joan den abenduaren 15ean ‘Gobernantza Klimatikoa’ri buruzko jardunaldi tekniko batean parte hartu zuen, LIFE-IP Urban Klima 2050 proiektuak antolatuta. Bertan beste bederatzi LIFE proiektuk hartu zuten parte online saio batean: Shara, CLINOMICS, Good Local Adapt, URBANGREEN, UrbanProof, Up Plana, UNIFY eta MICACC.\nBertan, parte hartu zuten proiektuek tokiko eta eskualdeko gobernantza klimatikoaren arloan ikasitakoa, jardunbide egokiak eta arrakastarako tresnak partekatu zituzten. Gainera, erreplikatzeko asmoz neutraltasunera eta erresilientziara bideratutako sinergiak eta kasu arrakastatsuak identifikatzeko balio izan du ekitaldiak.\nJoël Dozzik, LIFE-IP NAdapta-CC proiektuaren koordinatzaile teknikoak, Nafarroan klima-aldaketara egokitzeko estrategia integratuaren aurkezpen labur bat egin zuen, 2017an hasi eta 2025ean amaituko dena. Proiektu horrek, aurrekontuei begira, 15,6 milioi euro jaso zituen: 9,3 milioi Europar Batasunatik eta 6,3 milioi Nafarroako Gobernutik. Sei arlo estrategikotan banatutako 50 ekintza baino gehiago sartzen dira bertan, zeini beste hainbat zeharkako ekintza gehitzen zaizkien.\nGobernantza klimatikoari dagokionez, Dozzik adierazi zuen LIFE-IP NAdapta-CCn Nafarroako Gobernuko departamentuen arteko koordinazio-lan garrantzitsua egiten dela, Nafarroako klima-aldaketaren ibilbide-orriaren (HCCN-KLINa) eta Klima Aldaketari eta Trantsizio Energetikoari buruzko Foru Legearen bidez.\n“Gobernantza klimatikoaren arloko erronka da helburu, ekintza eta emaitzen arteko ekuazio ona lortzea; gobernantza-eredu onak izatea, sareko lana, ezagutzen transferentzia eta erreplika inoiz ez ahaztuz; eta gure helburuak zein diren ez ahaztea, hau da, klima-aldaketa geldiaraztea, inpaktuak murriztea eta klima-aldaketarekiko erresilientzia areagotzea", adierazi zuen Dozzik.\nGainera, zeharka lan egitea oso garrantzitsua dela nabarmendu zuen, proiektuko kideen arteko kudeaketa- eta koordinazio-mahai teknikoen bidez. Baita toki-erakundeekin egiten den lan garrantzitsua ere. Baita KEIEPen, larrialdi-planen eta Tokiko Agenda 21en sarearen bidez ere. , y de la elaboración de la Ley Foral de Cambio Climático y Transición Energética.\nEra berean, Dozzik adierazi zuenez, funtsezkoa da herritarrekin harremanetan jartzea, “hainbat modutan lan egiten baita: prestakuntza-ikastaroekin, funtsezko eragileekin jendaurreko saioak eginez, partaidetza-prozesuen bidez edo pertsonekin konektatzeko aukera ematen digun erakusketa ibiltari baten bidez”. Eta, azkenik, networking-a edo beste proiektu, ekimen eta erakunde batzuekiko egiten ari den harreman lan garrantzitsua nabarmendu zuen.


Izaro Abaroa bermeotarraren ‘Baguez Bermiorantz!’ kartelak irabazi du Bermeoko 2018ko Andra Mari eta Santa Eufemia jaiak iragartzeko kartel lehiaketa, eta 600 euroko saria jasoko du.\nHerritarrek euren botoekin Andra Mari eta Santa Eufemia jaien kartelaren irabazlea aukeratu dute epaimahaiak aukeratutako hiru kartel finalisten artean. Herritarrek Kultur etxean ezarritako kutxan bai internet bidez eman dute botoa eta, aurten, parte hartzea iaz baino handiagoa izan da, internet bidez zein kutxan.\nJai batzordeak botoa eman duten herritar guztiei eskerrak eman dizkie, “herritarron iritzia garrantzitsua delako Bermeoko jaietako kartela aukeratzeko”. “Pozgarria da guztion artean Bermeoko jaiak iragarriko duen kartela aukeratzea, izan ere, Bermeoko jaiak jai parte hartzaileak dira”, esan du.\nKutxan jasotako botoek %70eko balioa izan dute eta internet bidez jasotakoek %30a, eta Izaro Abaroaren ‘Baguez Bermiorantz!’ kartelak irabazi du.\nAurten 12 kartel aurkeztu dira lehiaketan. Epaimahaiak, -Jai Batzordeko kideek, Udaleko zinegotziek eta Barrueta Arte Elkarteko kideek osatutakoa-, horien artean aukeratu zituzten hiru kartel finalistak eta herritarrek horien artean aukeratu dute irabazlea.


Udako batzarra - Berriak - Game Erauntsia - Bideojokoak euskaraz\nAurreko urteko neguan, urte amaierarekin batera egin genuen gure lehen batzarra Game Erauntsian. Durangoko azoka ostean eta proiektua oraindik ere aireratze pistaren azken metroetan, hainbat erabaki hartu behar izan genituen: taldearen antolamendurako kargu batzuk banatu, Minecraft zerbitzariaren etorkizuna, diru sarreren bilaketa, aliantza batzuk egin beharra eztabaidatu... Eta bertan proposatu genuen baita urteko bigarren batzarra uda aldera gauzatzearena.\nOraingo honetan beraz, bigarren batzarra egiteko deialdiarekin natorkizue. Batzarra irekia izango da eta izena emandako edonork etorri ahal izango du. Bertan, Bilbon bazkari baten bueltan, honako gai hauek jorratu nahi dira (garrantziaren arabera):\nGame Erauntsia elkartea sortzeko konpromisoak: Elkarte izaerako dokumentazioa osatu, eztabaidatu eta gauzatzeko epeak jarri\nDiru kontuak argitu (diru sarrera nahikoa dugu?, nola bermatu oraingo proiektuak?)\nOrain arteko proiektuen balorazioa (zenbat eduki eta lan sortu diren)\nWebgunearen bisita eta erabiltzaile estatistikak\nPolitika, arrazakeria, seximoa etab. diskusio eta errespetu faltak aurre hartzeko ekintzak, direktrizak edo dena delakoak pentsatu eta definitu\nMartxan jartzeko ditugun proiektuen egoera argitu\nAliantza eta konpromisoetatik zer atera daiteke?\nIdeia berriak plazaratzeko aukera (Whatsapp bidez informazio asko, eztabaida asko eta interesgarri izaten ditugu, zer egin?)\nIzena eman: http://doodle.com/ahwndfsm62dpqqai\nIker Ibarguren July 3, 2015, 8:59 a.m.\nBeste gai pare bat?\n8-. Politika, arrazakeria, seximoa etab. diskusio eta errespetu faltak aurre hartzeko ekintzak, direktrizak edo dena delakoak pentsatuak eta definituak izan.\n9-. Whatsapp bidez informazio asko, diskusio asko eta interesgarri izaten ditugu, forora eraman beharko littzatezkeenak guztiontzako aberasgarri izan daitekeelako.\nUrtzi Odriozola July 3, 2015, 11:16 a.m.\n8. puntua sartu egingo diat. 9.a 7.aren barruan kokatzen diat.\nUrtzi Odriozola July 6, 2015, 2:23 p.m.\nBeno, jarri dugu data: Game Erauntsiaren Udako batzarra 18an (larunbata) 12:00etan Zarauzko udaletxe aurreko plazan elkartuta hasiko dugu. Ondoren, ongi etorri poteotxoa egingo dugu motorrak berotzeko eta gero 14ak aldera edo bazkari bilera (tokia zehazteke daukagu oraindik).\nAurrez izena eman dugun gehienok gipuzkoarrak izanik hau izan da erabakia eta lekuz aldatu dugu azkenean, Bilbotik Zarautza.\nNorbait gehiago animatzen bada, oraindik ere garaiz dabil eta niri mezu pribatu bidez edo hemen bertan abisatuta arazorik ez da izango.\nXabier Calvo July 7, 2015, 8:13 a.m.\nFormalismo hutsa izango da, baina ez legoke gaizki lehen puntua aurreko aktaren berrespena izatea eta azken puntua galde/eskeak. Etorkizunera begira, elkarte bagara, puntu horiek egon beharko lukete ez?\nUrtzi Odriozola July 7, 2015, 4:07 p.m.\nBai, arrazoia duk. Oraindik ez gaituk elkarte eta... Pixkanaka ikasiko diagu. Aurreko bilerako aktarik ere ez zeukeagu eta!


Gizarte Segurantzako Langile Autonomoen Araubide Berezian izena emanda dauden eta txikizkako merkataritzan, ostalaritzan edo zerbitzuetan jarduten duten pertsonei laguntzak, koronabirusaren (COVID-19) pandemiak eragindako krisi ekonomikoaren aurrean Gordexolan\nGizarte Segurantzako Langile Autonomoen Araubide Berezian izena emanda dauden pertsonak, Gordexolako jarduerari esklusiboki atxikitako lokala dutenak eta martxoaren 14ko 463/2020 Errege Dekretuak eragindako jardueretako bat izateagatik itxi behar izan dutenak. Errege-dekretu horren bidez, COVID-19-k eragindako osasun-krisiaren egoera kudeatzeko alarma-egoera deklaratu zen.\nLaguntza horien helburua da koronabirusaren (COVID-19) bilakaeraren ondoriozko egoerak arintzea, Gordexolako udalerrian jarduera eten behar izan duten txikizkako mer-kataritza-establezimenduetan, ostalaritza-establezimenduetan eta langile autonomoek zuzentzen dituzten zerbitzuetan.\nMolinar enparantza, 1\n2020-05-18ko 92. Bizkiako Aldizkari Ofiziala.


Gipuzkoako salgaien garraioko langileek lanuzte eta mobilizazio eguna dute gaur | LAB SINDIKATUA\nServicios Privados Transporte de Mercancías Gipuzkoako salgaien garraioko langileek lanuzte eta mobilizazio eguna dute gaur\nGipuzkoako salgaien garraioko langileek lanuzte eta mobilizazio eguna dute gaur\nLAB, CCOO, UGT eta HIRU sindikatuek 4 orduko lanuztea deitua dute gaurko Gipuzkoako salgaien garraio sektorean goizeko 9:00etatik 13:00etara. Goizeko 11.00etan manifestazioa egingo da Bulebarretik abiatuta, herrialdeko lan hitzarmenaren eta sektorearen defentsan.\nLanuzteak Gipuzkoako Salgaien Garraioan herrialdeko hitzarmenaren defentsan\nAste hasieran emaniko prentsaurrekoan adierazi zuten moduan, 2009.urtetik hitzarmena berritu gabe dute sektoreko langileek, eta beraz, egun dituzten soldatak eta lan baldintzak 2009.urtekoak dira. Sindikatuek Guitrans patronalaren jarrera kritikatzen dute, "oztopatzailea" dela iritzita. Patronala uztailaren 7 noiz iritsiko zain dagoela salatzen dute, "hitzarmena bertan behera geratu eta sektorea guztiz desarautzeko."\nHorregatik guztiagatik, 4 orduko lanuztea, 09.00etatik 13.00etara, egingo dute bihar sektoreko langileek Gipuzkoan. Goizeko 11.00etan manifestazioa egingo da Bulebarretik abiatuta, herrialdeko lan hitzarmenaren eta sektorearen defentsan.\nCada semana ha fallecido al menos una persona trabajadora en lo que va de año\nProfesionales del sector del transporte se han movilizado ante las Delegaciones del Gobierno español para reclamar poder jubilarse a los 60 años


Asteazkena, 2007.eko uztailak 4\nSanz Presidentea PSN alderdiarekin hitz egiteko presta dago Nafarroarako konstituzioan eta foruan oinarritutako gobernu-akordio bat lortzeko\nNafarroako Gobernuaren Presidentea, Miguel Sanz Sesma, gaur goizean agertu da prentsaurreko batean bera buruzagi den alderdia, UPN, Nafarroako Alderdi Sozialistarekin (PSN) hitz egiteko prest dagoela adierazteko, Foru Komunitateko gobernu-akordio bat lortzeko.\nAurkeztu da Nafarroako Gobernuak 2007ko San Fermin jaietarako antolatutako hiritar segurtasun dispositiboa\nLehendakaritza, Justizia eta Barne kontseilariak, Javier Caballero Martínez, gaur goizean Nafarroako Larrialdietako Agentziako (NLA) bulegoetan, Iruñeko Agoitz kalean, aurkeztu du Nafarroako Gobernuak San Fermin jaietarako antolatutako hiritar segurtasun dispositiboa.\nNafarroako Gobernuak 96.000 euroko diru-laguntza eman dio Terrorismoko Biktimen Fundazioari\nNafarroako Gobernuak Lehendakaritza, Justizia eta Barne Departamentuaren bidez, 96.000 euroko diru-laguntza eman dio Terrorismoko Biktimen Fundazioari, 2007. urteko Nafarroako Gobernuaren kontzeptu gisa. Horrela adierazten da Javier Caballero Martínez kontseilariak onetsi berriko foru agindu batean.\nHitzaldien ziklo bat antolatu da "Fitero, el legado de un monasterio" erakusketaren esparruan\nNafarroako Ondare eta Arte Katedrak antolatu du, uztailaren 17, 18 eta 19rako, arratsaldeko zortzietan, eta doaneko sarrerarekin, hitzaldien ziklo bat "Fitero el legado de un monasterio" erakusketaren testuinguruan, Nafarroako Ondare Historikoaren Kontserbaziorako Fundazioak antolatuta, Nafarroako Gobernuaren babesarekin.


Hizkuntzen Portfolio Europearra geure artean: hizkuntzaren gaitasunari buruzko kontzientzia lantzeko tresna interesgarria | Getxolinguae 2010\n← Teaching literature in the 21st century\nAbestiez hizkuntzak ikasten dira →\nHizkuntzen Portfolio Europearra geure artean: hizkuntzaren gaitasunari buruzko kontzientzia lantzeko tresna interesgarria\nBadira hainbat urte Portfolioaren oihartzuna ailegatzen hasi zitzaigula. Tresna hori bere ibilbidea egiten joan da gure artean eta zenbait ikastetxetan hasi dira erabiltzen.\nDakigunez Portfolioak aukera ematen digu ikasleek lortutako ikasketa baloratzeko, egindako jarduerak jaso eta gordetzeko zein hausnarketa sustatzeko. Azken aukera honetaz hitz egin nahi dizuet orain, bere potentzialtasunik handiena horretan datzala iruditzen baitzait.\nIzan ere portfolioak aukera ematen digu\nikaslearen ekoizpen esanguratsuenen lagin ugari jasotzea\nbere hizkuntza-jarduna baloratzeko adierazle zehatzak izateak eta\ndenboran zehar jasotako laginak eta egindako ebaluazioak alderatu ahal izateak\nEta horrek ahalbidetzen digu:\nIkasleek bere ikasketa prozesua aztertzea eta nork bere aurrerabidea ikustea\nXede-hizkuntzan duen gaitasunaz ohartzea (hizkuntza horretan jarduteko gai dela sentitu daitezen)\nHelburu berriak eta zehatzak beren buruei ezartzea\nBeste era batera esanda hizkuntza ikasteko bidean, autoebaluazioa, hausnarketa eta autorregulazio prozesuak sustatzeko egokiera sortzen digu. Finean, ikasleak hizkuntza ikasteko prozesuaz gero eta kontzienteago eta, horrela, gero eta autonomoago izan daitezen.\nKontzientzia hau garatzen joatea bereziki garrantzitsu iruditzen zaigu gurea bezalako eskola egoera batean, non komunitateko ikasle asko eta asko eskolaren bidez bigarren hizkuntza ikasi eta bigarren hizkuntza horretan bere ikasketak burutzen ari den.\nHalako egoeretan zaindu egin behar da ikasleak hiztun gisa duen autoirudia eta hizkuntza ikasle gisa duen autokonfiantza. Hori da, lortu egin behar dugu ikasleak sentitu dezala gai dela bigarren hizkuntza horretan ulertzeko eta adierazteko, eta ikus dezala gaitasun horretan aurrerapauso handiak eman dituela. Izan ere “lorpenaren motibazioa” aurrera egiten jarraitzeko euskarri nagusienetako bat da.\nHorretan, agian, gabezia izan dugu azken urteotan, eta irakasteko eta zuzentzeko erabili ohi dugun zenbait metodok eta bidek, beharbada, gaitasun ezaren eta ezintasunaren irudia zabaldu eta etsipenera eraman dute ikasle asko.\nEta bukatzeko esan portfolioaren ekarpena bereziki aberatsa iruditzen zaigula ahozko adierazpenari (monologalari zein elkarreraginezkoari) dagokionez. Ahozko testuen laginak jasoz gero, testu horiek alderatzeko, aztertzeko eta hobetzeko lanak egiteko moduan izango gara. Ahozko elkarreragina lantzerakoan Portafolioaren erabileraz hitz egiten digu Cristina Escobarrek artikulu honetan. Egun, gainera, baliabide digitalek (grabagailu digitalek eta soinu-artxiboak editatzeko programek) nabarmen errazten digute ahozko testuak grabatzeko, aztertzeko eta zuzentzeko/aberasteko eginkizuna. Baliabide horiek esku-eskura ditugu; garbagailu digitalak oso merkeak eta erabilerrazak dira eta audacity programa (soinu-editorea) doakoa da (eskola 2.0. ordenagailuek dakarten softwarearen artean badago). E-plazara blogean topatuko duzue tresna horien erabilerari buruzko informazioa:\nIrungo Berritzeguneko HN Aholkularia\nUna respuesta a “Hizkuntzen Portfolio Europearra geure artean: hizkuntzaren gaitasunari buruzko kontzientzia lantzeko tresna interesgarria”\nTeresa Ruiz | 6 marzo 2010 en 11:53 | Responder\nEskarrik asko Iñaki, hain interesgarria den artikulu hori idatzeagatik. Idei bat gehitzea gustatuko litzaidake: Porftolioaren erabilpena, erkidego honetan, hizkuntza desberdinen arteko loturak azpimarratzeko ere baliogarria izan da, ikastetxe guztietan bi edo hiru hizkuntza desberdinen irakasleek portfolioa abian jarri dute eta! Gur esperientziatin abiatuz, oso tresna eraginkorra izan da, ikasleentzat zein irakasleentzat, eta, nola ez, guretzat, aholkularientzat, ere.


Ainhoa Moiua: «Zeinu hizkuntzak eta euskarak badituzte antzekotasunak, bietan prestigioan lan egin behar da» : Goierriko Hitza\nAinhoa Moiua: «Zeinu hizkuntzak eta euskarak badituzte antzekotasunak, bietan prestigioan lan egin behar da»\nZeinu hizkuntza oso gertutik bizi du Ainhoa Moiua (Beasain, 1982) ikerlariak, hainbat arlotan aritu baita. Interprete gaiek eta gorrek edukiak nola osatzen dituzten aztertu du Ikergazte kongresurako.Zeinu hizkuntza erabiltzerako garaian, gorrek eta int...\nZeinu hizkuntza oso gertutik bizi du Ainhoa Moiua (Beasain, 1982) ikerlariak, hainbat arlotan aritu baita. Interprete gaiek eta gorrek edukiak nola osatzen dituzten aztertu du Ikergazte kongresurako. Zeinu hizkuntza erabiltzerako garaian, gorrek eta interprete gaiek testuen azpiegitura eta edukien ekoizpena nola egiten duten aztertu duzu. Zeinu hizkuntza ez da asko ikertu orain arte. Gramatikalki bai, esaldien egitura-eta aztertu izan da, baina ekoizpen osoari dagokionean oso ikerketa gutxi daude eginda. Zeinu hizkuntza bigarren hizkuntza bezala ikasten ari diren ikasleek beraien ekoizpenak nola egituratzen dituzten aztertzerakoan, zailtasun batzuk dituztela ikusi dugu. Baina ez genuen hor geratu nahi, eta zailtasun horiek nola garatu ere landu dugu. Zer da, hiztuna den ikasleak oinarri bezala bere jatorrizko hizkuntzaren egitura hartzen duelako? Bai, bigarren hizkuntza bat ikasten dugunean, beti egiten ditugu transferentziak. Adibidez, gazteleraz dakitenek euskaraz ikasten dutenean, gazteleratik egiten dituzte transferentziak. Zeinu hizkuntzarekin antzera gertatzen da. Baina zeinu hizkuntzak beste ezaugarri bat du, hizkuntza espaziala dela. Badaude gauza batzuk bietan berdinak direnak, baina zeinu hizkuntzak baditu berezko ezaugarriak, euskarak edo gaztelaniak dituzten bezala. Entzuleak direnek adibidez, erabiltzen dituzte zeinu batzuk gorrek erabiltzen ez dituztenak. Zeinu hizkuntzan espazioak garrantzia handia hartzen du, eta loturak egiteko eta edukien artean informazioa emateko espazioa erabiltzen dute; entzuleek hor ezin dute transferentziarik egin, hori ikasi egin behar dute, baina landu ez badute, beste zeinu batzuk erabiltzen dituzte. Ikasleen artean ahozkoa bere horretan itzultzeko joera hori badago beraz. Bai. Zeinu hizkuntza gazteleraz transkribatzen da, eta hor ikusten dugu, adibidez, gorrek ez dituztela despues edo luego (ondoren edo gero) formak erabiltzen. Entzuleek, ordea, ahozkoan erabiltzen dituzte, eta zeinu hizkuntzan ari direnean, espazioa erabiltzen ez dakitenez, forma horiek sartzen saiatzen dira; hori gorrentzat ez da zeinu hizkuntza, gaztelera baizik. Bimodala deitzen zaio horri. Ikasleak dira eta ikasten ari garenean, normala den bezala, akatsak, zailtasunak eta oztopoak izaten dira. Baina interprete gaiak dira, interpreteak izateko ari dira prestatzen, eta interprete bati hizkuntza maila altua eskatzen zaio, berezkoaren parekoa. Horregatik formazioak sakonagoa eta landuagoa izan behar du. Ikasle entzuleekin eta gorrekin egin dituzue elkarrizketak. Nolakoa izan da prozesu hori? Luzea. Guztira hamalau interprete gai hartu genituen. Lehen mailan zeinu hizkuntza ikasten dute eta bigarrenean interpretazioa. Guk lehenengo maila bukatzen ari zirenak hartu genituen, ikaste prozesua nolakoa den eta zein arazo dituzten ikusi nahi genuelako. Bakoitzari errezeta bana eta argudio testu bana grabatu genien, ahoz lehenengo eta zeinuz ondoren. Horiek denak transkribatu ditugu Glosa sistemara; lan handia izan da. Baina benetan ikasleek dituzten zailtasunak zein diren ezagutzeko, gorrengana ere jo behar genuen. Egunerokotasunean zeinu hizkuntza erabiltzen duten zortzi gor hartu genituen, trebetasun eta garapen maila bat zutenak. Horiekin ere errezetak eta argudio testuak grabatu genituen, zeinuz. Denak transkribatzen bi urte inguru pasa ditut. Bien arteko alderaketa eginda, zein ondorio atera duzu? Ikasleek esaldiak nahiko ondo egituratzen dituzte, baina testua begiratuta, zeinu hizkuntzak berezko dituen ezaugarri horietan oztopo eta zailtasun ugari dituzte, markatzaile diskurtsiboetan, izen-ordainetan… Adibidez, argudio testuetan, ekoizleak testuan inplikatzeko etengabe erabiltzen du izen-ordaina, «ni, ni, ni…» eta zeinu hizkuntzan gorrek ez dute hori egiten. Beraiek ‘orain eta hemen’ hitz egiten dute; alegia, ni ari banaiz hizketan ez dut «ni» erabili beharrik. Entzuleak ez dira horren jabe. Baina parekotasunak ere ikusi ditugu; testua egituratzerakoan adibidez, egitura beretsua edo parekoa erabiltzen da zeinuz eta ahoz. Hor badago mintzairatik datorren ezaugarri komun bat. Ikerketa euskaraz egin duzue, baina kanpoan ere proiekzio bat izango du. Bai, joaten gara kanpora. Nazioartean ibili gara, Varsovian, Ginebran, Amsterdamen… Espainian ere nazioarteko hainbat kongresutan parte hartu dugu. Harrera ona izan du lanak, bai kanpoan eta baita Ikergazten bertan ere. Bi urtetan egin da kongresu hori eta bietan onartu digute aurkezpena. Horrelako kongresu bat bertan egitea eta aurkezpenak euskaraz egiteko aukera izatea ere garrantzitsua da, ezta? Bai, bestela beti kanpora begira gaude. Euskaraz ere egiten dira ikerketak, eta alde horretatik bazegoen hutsune bat. Euskarari egotzi izan zaio ez dela ikerketarako hizkuntza edo bere mugak badituela, eta hor badu parekotasun bat zeinu hizkuntzarekin. Askok uste dute gorrek hala nola komunikatzeko duten bide bat dela, baina hizkuntza bat da, munduko beste hizkuntza guztiak bezala. Zentzu horretan, bietan ere prestigioan lan egin behar da. Ikerketa euskaraz egiteak erronka ugari dakartza, bai euskararentzat eta bai euskaraz ari garen ikerlariontzat, eta alde horretatik topagune bat izatea oso aberasgarria da. Zeinu hizkuntzak baditu bere dialekto eta berezitasunak? Zeinuena ez da nazioarteko hizkuntza, eta bere kalterako, toki bakoitzean hitz egiten den lurraldearen izena hartzen du. Bere kalterako diot, ze askok pentsatzen dute Espainiako zeinu hizkuntza gaztelera dela zeinu bitartez, eta ez da hori, eremu kontu bat da; Espainiako zeinu hizkuntza hor bakarrik egiten da. Estatua hartuta, Kataluniak bere zeinu hizkuntza propioa du, baina ez da katalanez egiten dutelako, hizkuntza hori lurralde horretan bakarrik egiten delako baizik. Gainontzean, estandar modura Madrilekoa hartzen da; han dago gorren elkarteen konfederazioa eta han egiten dira hiztegiak. Euskara batuaren antzera? Bai. Batuaren antzeko zerbait da, eta hor ere erdigunea hartu dute estandar modura. Hortik urruntzen zoazen heinean, dialekto ezberdinak sortzen hasten dira. Hego Euskal Herrikoak, Galiziakoak, Granadakoak eta Kanarietakoak, esaterako, estatukoarekin alderatuta, %35eko ezberdintasuna dute, lexiko aldetik. Azkenean, gorrek komunikazio beharrak dituzten bezain azkar sortzen dira zeinuak, eta horiek hiztegian jasotzea oso zaila da. Horregatik bakoitza bere bidea egiten ari da. Zeinu hizkuntza zentzu ludiko batetik lantzen saiatu izan zara. Zabaltzeko bide ona al da? Gaur egun umeek beste era batera ikusten dute, ez zaie horren arrotza egiten, eta beste interes bat erakusten dute. Agian gaur egun dena eskurago dagoelako izango da. Abestiena adibidez, izugarria da, ume askok Amalur kantagatik ezagutzen naute. Eta horrek ere asko egiten du. Duela gutxira arte parlamentuko saioetan bakarrik ikusten zen zeinu hizkuntza. Egia da horrek ematen diola estatus bat, baina gero beste inon ez da ikusten. Gizarte inklusibo bat izateko gauza guztiak izan behar dira kontuan. Gizarte integrazioan lan eginda beste behar batzuk ere ikusten dituzu, eta ohartzen zara gizartea ez dagoela %100 prestatuta gizartearen behar guztiak biltzeko, oraindik oztopo asko daude.


Ekainaren 15ean irekiko dira berriz Usabal eta Berazubi - Noticias de Gipuzkoa\nEkainaren 15ean irekiko dira berriz Usabal eta Berazubi\nTolosako kirol instalakuntzak kudeatzen dituen Kirolzer enpresa Prebentzio Plana lantzen ari da orain\n– m. san sebastian 22.05.2020 | 01:14\nTolosa – Tolosako Udalak badu dagoeneko Usabal kiroldegia eta Berazubi estadioa irekitzeko data: ekainaren 15a. Aurretiazko hitzorduarekin eta bakarkako kirola egiteko aukera izango da hasiera batean eta udari begirako proposamena ere garatzen ari da Kirolzer enpresa.\nAlarma egoera ezarri zenetik, egoerak hala eskatuta, itxita mantendu dira bi espazioak herritarren segurtasun eta osasuna manten-tzeko. Konfinamendua leuntzeko prozesu honetan, jada kirol espazioak irekitzen hasteko aukera dago eta bi eremuak datorren hilean zabalduko dira, segurtasun eta prebentzio neurri guztiekin.\nInstalazioak kudeatzen dituen Kirolzer enpresa Prebentzio Plana lantzen ari da, baita udarari begirako proposamena ere, segurtasun eta osasun neurri guztiekin ateak zabaldu ahal izateko.\nEgoera aldakorra denez, Preben-tzio Plana egunean eguneko irizpide eta neurrietara egokitzen ari dira. Edozein kasutan, aurreratu dute, hasiera batean soilik bakarkako kirola egiteko aukera izango dela, oraindik ere, kontaktua duten kirolak egitea ezinezkoa delako.\nHalaber, aurretiazko hitzordu bitartez funtzionatuko du, eta horretarako, sistemak eta plataformak antolatzen ari dira. Programa informatiko bat ere prestatuko dute herritarrei aurretiazko zita horiek nola egin azaltzeko.\nEdozein modutan, datozen egunetan irekierari buruzko argibide guztiak emango dira: zein osasun eta segurtasun neurri hartu behar diren eta hartu dituen enpresak, zein kirol egiteko aukera izango den, espazioak nola antolatu diren edota aurretiazko hitzordua nola egin eta zertarako egin beharko den, besteak beste.\nMusika Eskolan, matrikula zabalik.


Hotz ala bero\nGertu zuen heriotza,\nbaina kafesnea nahi zuen berak.\nBerandu iritsi da, beranduegj da. Zain dauzka senideak gela hotzaren sarreran. Zu ere bere zain zaude. Orain gorpua besterik ez zara, baina bere zain zaude. Ez daki une honetan zer den egokiena, agian besarkatu beharko lituzke, beharbada negarrez hasi, edo akaso keinu samur isilaz agurtu. Urduritasunak hanka-gora jarri ditu bere asmoak eta hitz txoroak atera dira bere ahotik, hitz txoroak besterik ez, hitz txoroak noraezean. "Berandu iritsi naiz! Noiz hil da?" Ez duzu bisitarik jaso hil zarenetik, hilzorian lagundu zaituzte, eskutik hartu zaituzte, baina hor bukatu da dena. Orain, beldurrak estali zaitu zu eta bere hartu du giroa. Ausarta izan da gelara sartzean, edo agian koldarregia. Bizirik zeundela ez zintuen gaixo ikusi nahi izan, ez zituen azken egunak zure alboan igaro nahi izan. Beldur zen, hura zen beretzat benetako beldurra. Bihotzeraino sartzen zitzaion beldurra zen hura. Zuri begirada eustearen beldur zen, zuri eskua leun laztantzearen beldur zen, zuri agurra ematearen beldur zen. Beste aldera begiratu zuen orduan, orain ausartaren plantak egiten dituen arren.\nOrain dena da suposizio. Entzun ditu kontu batzuk zuri buruz, anaiak kontatzen zizkion. Egunero jasotzen zuen anaiaren deia. Bera lanez lepo omen zebilen, ezin omen zituen ardurak alde batera utzi. Azken egunetan kafesnea nahi omen zenuen, ero moduan eskatzen zenien erizainei orduro, minuturo, segundoro. Konturatu zinen arte zure eskaria neurriz kanpokoa zela. Orduan damutu zinen, orduan hasi zinen barkamen eske. Harrigarria iruditzen zaio heriotza, harrigarria gizakiaren jarrera honen aurrean. Kafesne batek hartu dezakeen garrantziaz herioaren aurrean. Zuri begira jarraitu nahi du, baina ezingo du denbora luzez jarraitu begira, gela uzteko agindua jaso baitu. Matrailezurra Iekuz kanpo duzu okerturik, beldurra sumatzen zaizu begiradan, hori zaude, kontsumiturik. Badirudi heriotzak ezustean harrapatu zaituela, ez zenuela espero. Badirudi sufritu duzula. Lo zeunden baina. Morfinak kentzen zizun mina, lotan jarraitzea bezala izango zela uste zuen, baina ez da hala izan antza denez. Ohearen alde guztietatik paseatu da zu aztertuz. Buruan mila galdera. Mila galdera heriotzari buruz. Eskua luzatu du zalantzati. Behatzaz ukitu dizu kopeta. Ukitu azkarra izan da, ez du denborarik izan bero ala hotz zauden jakiteko. Ez dizu musurik eman. Mugituko zarelakoan, ezusteak oraingoan bera harrapatuko duelakoan.\nZuri begira jarraitu nahi du eta hala izango da. Badu gaueko hamarrak arte nahikoa denbora. Prestatu zaituzte, apaindu, moldatu eta izozkailuan sartu zaituzte. Reterik dituzu masailak, hori jarraitzen duzu, baina aurpegia ez duzu argal. Ahoa josi dizutela dirudi.\nMatrailezurra bere lekuan dago. Itxirik dituzu begiak, jada ez dago beldurraren arrastorik zure begiradan. Hotz ala bero ote zaude oraingoan? Tenperaturaren markagailuak esan dio 4 gradutara zaudela hor barnean. Itxituraren barnean zaude, bera kanpoan dago. Gela goxoagoa da, salatxo bat eta guzti egokitu dute senideak bertan geratzeko, baina zu ez zaude goxo. Preso dute zure gorpua, kristalak markatzen du orain egoera. Zu hilda zaude, eta bera bizirik zuri begira. Hitz egiten dizu orain, nahi dituen kontu guztiak esaten dizkizu. Maitasuna ere adierazi dizu. Alferrikakoa ordea. Ez duzu entzuten, ez dituzu hitzok eskertzen.\nJada ez zaitu ikusten, kutxaren barnean zaude. Zure errausketaz arduratuko denak esan dio aulkian esertzeko. Hirugarren eguna zu agurtzen, luze jo du guztiak. Zoko batean sartu dute zure zerraldoa. jendearen negarrak bete du giroa. Film triste bat ikusi berri dutela dirudi, denak aurrera begira, ikuskizun negargarri baten pare. Dardara hotsek adierazi dute zorua jaisten hasiko dela, ateak esten hasi dira, bazoaz, badoa zure gorpua . Bukatzera doa guztia, badaki deskantsua faltsua izango dela. Bete du protokoloa, baina barnean geratu zaizkio zauriak. Zuzen jokatu du jendaurrean, baina ez da zuzena izan zurekin. Ezingo du bukatu beharreko lana bukatu sekula. Amaiera emango dio honi, parafernalia guzti honi. Eta azken xuxurla egingo du: '"Agur aita, agur'", Agur Jauna, agur agur...


V Aniversario Vocs Gipuzkoa\nEl 12 de octubre llega a Zarauz, Gipuzkoa, el V Aniversario Vocs Gipuzkoa ¡No te quedes sin ir!\n4 de octubre de 2013 (13:28 CET)\nOrganiza: Vocs Gipuzkoa.\nCiudad: Zarauz (Gipuzcoa).\nActividades: Ruta de contrastes montaña-costa. Pintxopota. Visita a la sidreria Elorrabi en Hernani.\nInformación: 659 327 037 (Carlos)/ 658 741 500 (Joma)/ vocsgipuzkoa@gmail.com.


GDKO Ibaizabalek Ardoi izango du aurrean LF2ko Euskal Kopako finalean | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak » GDKO Ibaizabalek Ardoi izango du aurrean LF2ko Euskal...\nGDKO Ibaizabalek Ardoi izango du aurrean LF2ko Euskal Kopako finalean\nLarunbat honetan LF2ko Euskal Kopa hasi zen Barakaldoko Lasesarre kiroldegian eta Azpeitia-Azkoitia eta Osés Construcciones Ardoi taldeen arteko finalerdia jokatu zen. Nafarrek 54 eta 68 irabazi zuten. Igande honetako finalean GDKO Ibaizabalen aurkaria Ardoi izango da.\nUrriaren 18an hasiko dira lehiaketa federatuak Hurrengo sarrera :\nBatzar Nagusiak Lehiaketa Oinarrietako eta Araudi Orokorreko egokitzapenak onartu ditu\n26/06/2014 • Federazioa, Nagusiak\nJuniorrentzako eta minientzako bigarren deialdiak\n12/11/2015 • Nagusiak, Selekzioak\nBIZKAIKO LIGA BEREZIAK (A1 ETA A2): Emozioa azkeneraino iritsiko da emakumezkoen...\n07/04/2017 • Nagusiak


Miriam Arandia – DeustoKom News\nPublicaciones de Miriam Arandia\nEstudiante de Comunicación · [:es]Becaria para Infocom en 2014[:eu]Infocomerako bekaduna 2014an\n[:eu]Gogoz esandakoak, garbi botatakoak\n10 de marzo de 2016 Miriam Arandia Comentarios desactivados en [:eu]Gogoz esandakoak, garbi botatakoak\nEzinegona eta egonezina. Osloko zubi amaigabe batean, arratsa dela dirudi, zerua gorrixka baitago. Irudiaren lehen planoa hartzen du berak, zutik. Atzean duen bikotea gizartearen ikurra dela dirudi. Bai itsasoa eta bai zerua pintzelkada iheskor indartsuek […]\n28 de mayo de 2015 Miriam Arandia Comentarios desactivados en La pieza que nos falta\nLos VI ganadores de Zosmasariak 2015 se dieron ayer a conocer tras la realización de un diseño de la campaña publicitaria contra la gripe a través de Osakidetza. El grupo ganador, Madness, bajo el eslogan […]\n20 de mayo de 2015 Miriam Arandia Comentarios desactivados en “Un ejercicio que nos ayudará a conocer respuestas, a saber quiénes somos, a dar naturalidad a este proceso”\n8 de mayo de 2015 Miriam Arandia Comentarios desactivados en Luis Arconada visita a los estudiantes de Comunicación\n5 de mayo de 2015 Miriam Arandia Comentarios desactivados en Euskararen sustapena oinarri, hitzarmena\nAnder Perez eta Mikel Yarza: «Gure helburua ez da gaurkotasunari buruzko azaleko jarraipena egitea, edukiak sakontasunean aztertzea baizik»\n21 de abril de 2015 Miriam Arandia Comentarios desactivados en Ander Perez eta Mikel Yarza: «Gure helburua ez da gaurkotasunari buruzko azaleko jarraipena egitea, edukiak sakontasunean aztertzea baizik»\nInoiz jarri al zarete kameren atzean dauden lankideen azalean? Komunikazioko Graduko Ander Perez eta Mikel Yarza ikasleek ikus-entzunezko edukiak ikusi, interpretatu, hausnartu eta euskarazko gogoetak idazten dituzte analisi, kritika edo iritzi modura. Egun hauetako eguzki […]\n26 de marzo de 2015 Miriam Arandia Comentarios desactivados en Elecciones andaluzas\n24 de marzo de 2015 Miriam Arandia Comentarios desactivados en [:eu]‘Astelehenak’, aje emozionala\n19 de marzo de 2015 Miriam Arandia Comentarios desactivados en José Ángel Achón: “Queremos hacer compatibles los mundos de la justicia y de la noticia”\nDeustuko Unibertsitatea ere, ‘euskahaldunen’ pausoetan\n17 de marzo de 2015 Miriam Arandia Comentarios desactivados en Deustuko Unibertsitatea ere, ‘euskahaldunen’ pausoetan\nLekukoaren mezu sekretua eskutik eskura, tipi-tapa eta herriz herri igarotzen ari den lasterketa hasia da. Urepeletik Bilbora arteko bidean, Deustuko Unibertsitateak parte hartuko du, baina ez dugu mezu horren berririk izango helmugara arte. 19 zenbakiak badu […]


Política de cookies - Convent Garden San Sebastian\nZenbait webgunetan sartzean erabiltzailearen terminalean (ordenagailua/smartphone-a/tableta) behera kargatzen eta haren memorian biltegiratzen diren fitxategiak dira. Besteak beste, hauetarako bidea ematen dute cookie-ek: erabiltzaile baten edo bere ekipoaren nabigazio-ohiturei buruzko informazioa biltegiratu eta berreskuratzea, zein webgune bisitatzen diren ikustea, konexioak irauten duen denbora, webgune baten funtzionamendua aztertzea, arazo teknikorik badagoen ikustea eta abar.\nZer motatako cookie-ak daude?\nZenbait motatako cookie-ak daude, irizpide desberdinen arabera:\n§ Norberaren cookie-ak. Webgune honetako cookie-ak dira.\n§ Beste baten cookie-ak. Titulartasuna beste batena dutenak dira, webgune honetatik kanpokoa. Eta beste hori izango da bildutako informazioa tratatuko duena.\n§ Cookie teknikoak eta/edo pertsonalizaziokoak. Zerbitzua hobetzeko, gorabeherak aurkitzeko, erabiltzailea ezagutzeko eta abarretarako balio dutenak dira.\n§ Analisi cookie-ak eta/edo publizitatekoak. Nabigazioari buruzko informazioa aztertu eta publizitatea eskaintzeko cookie-ak dira, publizitate generikoa edo pertsonalizatua izan.\nZerbitzu eta/edo publizitate pertsonalizatuak eskaini ahal izateko, sistemaren funtzionamendua aztertzeko, erabiltzaile gisa sartzen zarenean ezagutzeko, sor litezkeen gorabeherak eta arazoak aurkitzeko eta ahalik eta epe laburrenean konpontzeko, eta webgunearen erabilera eta jarduna aztertu eta neurtzeko erabiltzen dira cookie-ak.\nCookie teknikoak edo hartzaileak berariaz eskatutako informazioaren gizarteko zerbitzu bat emateko behar-beharrezkoak direnak instalatzeko ez da baimenik behar. Gainerakoen kasuan, interesdunaren baimena behar da, bide desberdinetatik eska daitekeena. Webgune honen kasuan, emandakotzat joko da webgune hau erabiltzen jarraitzen baduzu, alde batera utzirik beste edozein unetan baliogabetu ahal izango duzula eta cookie-ak desaktibatu ahal izango dituzula.\nZein cookie erabiltzen ditugu egun?\nTEKNIKOAK: NORBERE cookie-ak dira, saiokoak, identifikaziokoak, konfiguraziokoak eta erregistrokoak, behar-beharrezkoak erabiltzailea identifikatzeko eta erabiltzaileak eskatutako zerbitzuak emateko. Haien bidez lortutako informazioa soil-soilik webgune honek tratatzen du.\nANALISIKOAK: guk edo beste batzuek tratatuta, erabiltzaileen kopurua zenbatzeko eta, hartara, eskainitako zerbitzuaren gainean erabiltzaileek egiten duten erabileraren neurketa eta analisi estatistikoa egiteko bidea ematen digutenak dira. Horretarako, zuk gure webgunean egindako nabigazioa aztertzen da, eskaintzen dizkizugun produktuen edo zerbitzuen eskaintza hobetze aldera.\nNabigatzaile gehienek adierazten dute nola konfiguratu behar den nabigatzailea cookie-rik ez onartzeko, jakinarazteko cookie berri bat jasotzen duen bakoitzean eta bai guztiz desaktibatzeko ere. Zure informazioaren gainean egitea nahi duzun erabilera kontrolatzeko, zure terminalaren nabigatzailea konfigura dezakezu zuretzat komenigarriena dela uste duzun moduan.\nNolanahi ere, adierazi behar dizugu cookie teknikoak eta/edo funtzionamendukoak desaktibatzen badira, gerta litekeela webgunearen kalitatea gutxitzea edo gehiago kostatzea zu identifikatzea.\nLotura hauek jartzen ditugu jarraian, nabigatzaile desberdinen gaineko informazio gehiago eskuratu ahal izateko:


Herri-kirolak - herrikirolak\nHerri kirolak euskal kulturaren adierazpen berezienetakoak dira. Beste herrialdeetan ez bezala, garai bateko bizimoduan ohikoak ziren lanak, aisialdiko jardun eta lehia bihurtu izan dira. Eguneroko lana, eta batez ere baserrikoa, da tradiziozko kirol honen oinarria. Herri honetan sortuak dira, bere errealitateari lotuta, ekonomiaren, kulturaren eta gizartearen arlo ezberdinetan. Herrian oso sustraituta daude, eta intentsitate handiz bizi izan dituzte herritarrek, lehia eta apustuen bitartez.\nAustralian, Zelanda Berrian, Kanadan eta beste herrialde batzuetan badira aizkolariak, Europako iparraldean badira sega lehiaketak, Eskozian enborrak jaurtitzen diren kirol bat badute, baina Euskal Herriak adina herri-kirol dituen beste herrialde bat nekez topatuko dugu.\nHerri kirolak aspaldikoak direla zalantzarik ez dago, baina testigantzak oso bakanak dira. Aurkitzen dugun lehena, Iparraldean, Arrueko elizako sakristiaren atarian dagoen XII. mendeko grabatu batean agertzen da: gizaki bat harri bat jasotzen. XVI. mendean Escorialgo Monastegia eraikitzen ari ziren euskaldunak aritzen ziren kirol eta jokoen inguruko aipamenak ere badira. Pilotan, harri-jasotzen, aizkoraz enborrak mozten edo barra ahalik eta urrunen jaurtitzen aritzen omen ziren aisialdian.\nKirol hauek guztiek indarra eta trebezia eskatzen dute, baina batez ere indarra eta erresistentzia. Beste herrialde batzuetako herri-kirolekin konparazioan askoz ere iraupen luzeagokoak dira hemen. Segalaritzan, adibidez, Europa iparraldeko ohiturari jarraituz, nazioarteko lehiaketetan frogak bost minutu eskas irauten dute, hemen berriz ordubete gutxienez.\nEuskal Herrian betidanik mirestu izan da indarra, eta honek badu bere isla kulturan eta mitologian. Gure mitologian ugari dira indar ikaragarria duten pertsonaiak.\nEuskal Herriko herrialde bakoitzak badu bere espezialitate bat. Adibidez, Bizkaian eta Gipuzkoan idi-probak, Nafarroan aizkolapustua, edo Iparraldean iparraldeko jokoak (lasto altxatzea, orga jokoa, ontzi eramatea, ingude altxatzea ...).\nEsan dugun bezala, zenbait lanbidetako jardunak lehia bihurtu zire, aurkarien artean apustuak egiten ziren, dirua edo aziendak jokatuz. Herri-kirolak eta apustuak uztarri berdinean joan diren bi idi bezala izan dira, banaezinak. Eta, kirol hauek gaur egun arte bizirik iraun badute, apustu hauek sortzen zuten lehia eta jakin-min horiengatik da. Marka izugarriak lortu dira tarteko zegoen apustuak eraginda.\nHerri Kirol federazioak sortu zirenetik txapelketa eta erakustaldiak ugariagoak dira, eta apustuen ohitura gutxitzen ari da.\nSubpáginas (16): Abere-probak Aizkora proba Gizon proba Harri-jasotzea Harri zulaketa Ingude altxatzea Lasto altxatzea Lasto jaurtitzea Lokotx bilketa Ontzi eramatea Orga jokoa Sega jokoa Sokatira Trontza Txinga eramatea Zaku eramatea


Zigiluaren tamaina: 33.2 x 49.8 mm\nPaper-orriaren zigilu-kopurua: 15 sellos en PP\nESPAINIAKO ZINEMA. MALAGAKO ZINEMALDIA. ZINEMA ESPAINIERAZ\nMalagako Zinemaldia 1998az geroztik ari da espainiar zinema saritzen eta goresten.\nMundu osoko zinemaldien artean erreferente bilakatzera iritsi da pixkanaka-pixkanaka, eta urtero antzezpen munduko pertsona ospetsu ugari eta sektoreko bestelako hainbat profesional elkartzen ditu.\nKategoria ezberdinetan saritutakoek Malagako lore tipikoaren erreprodukzioa jasotzen dute saritzat, biznaga. Bola itxurako jasmin sorta bat da hori, zehaztasun handiz egina, eta Malagako kaleetan saldu ohi dira, batez ere udako hilabeteetan, inguruan usain berezi eta ahaztezina uzten dutelarik.\nAurten ere, Espainiako Zinema sailaren barruan, Correosek zinemaldiari zuzendutako Premium paper-orri berri bat plazaratu du.\nPaper-orri honek berezitasun bat du: azetato gardenean inprimatu dute lehen aldiz, fotograma bat balitz bezala.\nZigiluaren diseinuan bokarta edo antxoa bat agertzen da, Malagako hiriarekin lotura estua duen arraina alegia, itsasoa irudikatzen duen urdin koloreko trazu batzuen gainean kokatutako film zinematografikoa duen lata batetik ateratzen dela.\nPremium paper-orriak, gainera, zinemako kamera baten irudia du, hots, Malagako “Farola” ospetsua irudikatzen duen argi izpia bidaltzen duena. Itsasontziek hiriko badiara bidean gidatzeko erabiltzen duten itsasargia da.\nDiseinuak Zinemaldiaren historia azaltzen du, laburki, eta batez ere, Zinemaldiak hiriaren kultura-garapenean duen eragin lar positiboa azpimarratzen du, azken urteotan hiria erreferente bilakatu baita goitik beheraino alor horretan.\nMuseo garrantzitsuek, garapen urbanistiko eta estetiko berriak, tabernek, jatetxeek hala nola ekitaldiek oso hiri erakargarria bihurtu dute Malaga, eta bisitari kopuru handia du urtero.\nPremium paper-orri berri honek 15 zigilu autoitsaskor ditu, eta Zinemaldiaren aztarna ezabaezina utziko du, bai eta dagoeneko 20 edizioz harrera egin dion hiriarena ere.


EKONOMIALARIEN II BILTZARRA: Htik BIOra (Hidrogenotik bioekonomiara) - Foros - Colegio Vasco de Economistas\nEKONOMIALARIEN II BILTZARRA: Htik BIOra (Hidrogenotik bioekonomiara)\nBiltzarra on line jarraitzeko sakatu hemen\nDuela bi urte Donostian hasitako ibilbideari jarraipena emanez; aurten Bilbon, UEU, Ekonomisten Euskal Elkargoa eta EHUren arteko lankidetzatik abiatuta Ekonomialari Euskaldunen II. Biltzarra burutuko dugu, Htik BIOra (Hidrogenotik Bioekonomiara) lelopean.\nHitzaldi nagusian, ohorezko gonbidatu batek, pil-pileko kontuak jorratuko dizkigu: energia, klima aldaketa, eredu ekonomikoa... beti ere entzuleen parte hartzera irekita.\n09.00-09.30 Harrera eta dokumentazio banaketa\n09.30-09.40 Ongi etorria (Oteiza Aretoa)\nAinhoa Saitua (Ekonomisten Euskal Elkargoa)\n09.45 Krutwigen mendeurrena: Bere ekarpenak euskal ekonomiari\nOskar Arantzabal (UEU): Vasconiaren berrirakurketa ekonomikoa\nBaleren Bakaikoa (UEU): Computer Shock eta ekonomiaren egoera berrirantz\nVicente Huici (soziologoa, S4SN, Chicagoko Unibertsitatea): Zoon elektronikón eta cybertariat\nAurkezle-moderatzailea: Maialen Aginagalde (Mugarik gabeko ekonomialariak)\n10.45 Hidrogenotik bioekonomiara (Htik BIOra)\nIñaki Dorronsoro (Eusko Ikaskuntzako lehendakari-ohia)\n11.30 Kafea (Etxepare gela)\n12.00 Hazkundea eta desazkundea (Oteiza Aretoa)\nIñaki Erauskin (Deusto Unibertsitatea): Hazkundea\nAinhoa Saitua (EHU): Planeta babestu behar dugu. Ingurumen arloko informazioaren kudeaketa\nIzaskun Ipiñazar (EHU): Jasangarritasunari buruzko adierazleak enpresen arlo soziala eta aginte ona hobetzeko\n13.00 Genero ikuspegia\nPatricia Peinado (EHU): Arrakala pentsioetan\nMaria Martinez (EHU): GIH, Administrazio-kontseiluetako genero berdintasunaren gaineko informazio dibulgazioa\n14.00 Bazkaria (Etxepare gela)\nARRATSALDEA (tailerrak): 15.30-17.30\nA) Krutwig eta ekonomia dolmenikoa. Antzinako euskal kolektibismoa (Barandiaran gela)\nModeratzailea: Estrella Sánchez Corchero (Ekonomisten Euskal Elkargoa)\nJuan Inazio Hartsuaga (antropologoa)\nXabier Renteria (EHU)\nB) Ekonomia alternatiboa: Euskal kooperatibismo modernoa (Elhuyar gela)\nGuztiok batera bazkaltzeko aukera egongo da, argibideak:\nAurretik izena eman behar da, matrikula egiterakoan "oharrak" Izena emateko fromularioaren eremuan jarri bazkarira geratuko zaren ala ez.\nAurretik izena eman behar da, matrikula egiterakoan "oharrak" Izena emateko fromularioaren eremuan jarri tailerretara geratuko zaren ala ez, eta geratuko bazara zeinetan parte hartuko duzun.\nTailerretan ezin izango da on line parte hartu.\nAURREZ AURRE: Bilbao - UPV/EHU Bizkaia Aretoa\nON LINE: izena eman dutenei esteka bidaliko zaie egun batzuk lehenago


«Coaching» euskara sustatzeko?\nBehin batean hala galdetu zioten Lazkao Txikiri:\n-- Hi Joxe Migel, zer egin behar diagu euskararen alde?\n-- Zer egingo diagu, ba? Hitz egin, motel, hitz egin!\nHori hala da!\nAurreko egunean kiroldegira joan, eta ikastaro baten eskuorria hartu nuen: 7P lantegia entrenatzaileentzat, coaching saioa pertsonengan eta ekipoengan eragin positiboa izateko. Izen ponpoxoa, ezta? 7 P horiek (gaztelaniaz) honakoak ziren: (1) presencia, (2) preguntar, (3) positivizar, (4) potenciar, (5) procesar, (6) perspectivas, (7) pactar. (hemen)\nTonua oso ezaguna egin zitzaidan. Deformazio profesionala izango da... zer egingo diot, bada! Gaztetxoekin euskararen erabilera lantzeko sortu ohi ditugun aholku-sorta horietako baten tankera hartu nion. Jolas moduan, ohartu gabe, zazpi puntu horiek berrantolatu eta buruan berridazteari ekin nion. Honelako zerbait atera zitzaidan:\nEgon. Taldean garrantzitsua zara. Hor zaudela jakin behar dute, laguntzeko prest. Eta jakina... taldean zuk zeuk izan behar duzu euskararen erreferentea.\nBeren motibazioak esploratu. Zergatik daude hor? Zergatik aukeratu dute jarduera hori? Zer espero dute taldetik? Eta euskara? Zer pentsatzen dute euskarari buruz? Galdera garrantzitsu bat: jarduerarekiko motibazioa eta euskararekiko motibazioa norabide berean lerrokatu ahal dira? Nola?\nLidergoa. Personak dira helburua. Taldea garrantzizkoa da. Lidergoa taldea gidatzea da, eta enpatia tresna eraginkorra da hori lortzeko.\nAdostu. Beharrizana konpromiso bihurtu. Haiekin hitz egin. Kirolari (edo dena delako) onak izatea lortu nahi duzu, baita taldean euskaraz egitea ere. Helburuak haiekin batera erabaki eta adostu.\nBaikorra izan. Gogo-aldartea erabat kutsakorra da talde batean.\nAhalmena eman. Haiengan sinetsi, ardurak eman, erantzukizunak.\nEmozioak zaindu. Emozioak identifikatzen, onartzen, azaltzen eta eraldatzen ikasi. Lehen-lehenik zure buruarekin egin, gero taldekideekin.\nBeno... Bost minutuko ariketa izan da, jolas moduan egindakoa. Ezin da askoz gauza gehiago espero. Denbora gehiagorekin agian...\nBatzuetan pentsatu izan dut artifizio gehiegitxo asmatzen tematzen garela: metodoak, jarduerak, estrategiak... Sekretua askoz xumeagoa dela esango nuke: gauzak txukun samar egitea, eta euskaraz!\nPosted by allartean at 05:29 0 comments\nGure baitan zentratzea\nHiztunpolis liburuarekin gertatzen ari zait, baina baita aste honetako "Hizkuntza eta Lurraldea" izeneko jardunaldiei buruzko iruzkinekin ere. Batean zein bestean, Kontseilua sortu aurreko "Euskararen Unibertsoa" jardunaldiak etorri zaizkit gogora.\nAkordatzen? Jardunaldiak 1997ko martxoan egin ziren, euskalgintzak eta euskal kulturgintzak bizi zuen egoeraren kezka zabaletik abiatuta, eta kezka horri erantzuteko.\nHasiera-hasieratik "unibertso eta kategoria" kontzeptuen artean bereizketa egin zen. Unibertsoak osotasuna adierazten du; kategoriak unibertsoaren elementuak biltzen dituzten azpimultzoak dira. Demagun liburu-denda batera zoazela. Liburuak kategoriaren arabera daude antolatuak: nobela, antzerkia, poesia... Eta euskal literatura? Euskal literatura zer da, unibertsoa ala kategoria?\nKategoria izateak beti zerbaiten atal izatera eramango gaitu, menpe izatera. Horregatik Euskararen Unibertsoa aldarrikatu zen:\nEuskararen Unibertsoa euskaraz egin, berregin eta sozializatzen den kultura eta gizartea da\nEuskararen unibertsoa mugimendu zabal eta autonomo gisa jaio zen. Euskararen mundua beste unibertsoen satelite izateari uztea zuen helburu. Bernat Joan i Marí soziolinguista kataluniarrak autozentramendua proposatu zuen 2012ko Udaltop jardunaldietan. Horixe zen Euskararen Unibertsoak aldarrikatzen zuena:\nEuskararen hizkuntza komunitateak, bere frutua eman eta zabalduko badu, bere baitan zentratu eta egituratu egin behar du, bere bizigunea sortu eta zaindu; bere indarrak bildu eta artikulatu behar ditu.\nGaldera da zertan huts egin dugun, 15 urte luze beranduago ideia horiek oraindik ere horren berriak izateko?\nPosted by allartean at 13:21 0 comments\nLabels: Autozentramendua, hegemonia, herrigintza\nBiografia Linguistikoak (bi)\nEuskararen egunaren biharamuneko Celosamente Gordea irratsaioa saretik jaitsi eta entzuten ibili naiz: Soneto bat euskarari du izenburu. Ez da Euskaren Eguna ospatzeko saioa izan, "euskaldunak ospatzeko ezer gutxi duelako", baina bai saio biribila, oso-osorik gogoan hartzeko modukoa. Neuri, dena den, Edu Zelaietaren Autobiografia poema geratu zait buruan itsatsirik. Luzea bada ere, hona ekarri dut:\nEdu Zelaieta , 2010\nErdara dut ama-hizkuntza:\nBitxia da, halarik ere:\nez ama, ez aita\nez ziren gaztelaniaz mintzatu txikitan.\nAmak, bere arbasoek bezala,\ngalizieraz erran zituen lehen hitzak.\nAitak, antzinako ahaideei segika,\neuskaraz bota zituen bereak.\nParisen ezagutu zuten elkar aitak eta amak,\n60ko hamarkadan, biak frantsesez mintzo zirela.\nHantxe jaio zen anaia zaharrena,\nhiru bat urte izan arte Beran egon eta\neuskara hutsean hezitakoa.\nEgun frantsesez eta gaztelaniaz\nmintzo den euskaldun zaharra.\nni naiz frantsesez ez dakien bakarra.\nOrdainetan-edo, ingelesez moldatzen naiz\n(erdipurdi baldin bada ere)\nbertze bi anaiak eta gurasoak ez bezala.\nTxikitan entzundako lau gauza haiek\npixka bat osatze aldera eta jakin-minez\nhasi nintzen galiziera ikasten unibertsitatean.\nTamalez, urte bakarrean ikusitako gramatikarekin\neta Galiziara egindako bidaiekin ez dut nahiko izan\ninoiz fundamentuz falatzeko.\nMaiz pentsatu izan dut aski xelebrea dela\nhizkuntzen afera hau.\nMaiz, halaber, zenbateko eragina izan duen\nhonek guztiak nire bizian;\nadibidez, pertsona bera izanen ote nintzen\nhizkuntza bakarreko familian sortu izatera.\nZer pentsatuko luke Avilako batek\nbere ama-hizkuntza eta bere gurasoenak\nhiru diferente izanen balira?\nKontuan hartu, gaur den egunean,\namarekin eta anaiekin gaztelaniaz egiten dudala\nlagun on frankorekin solastatzen naizela gaztelaniaz\neta gaztelaniaz ere irakurtzen ditudala liburu asko.\nBaina baita ere, noizean behin amarenean elkartuta,\n"bota ura", "ekarri ardoa" edota "on egin" tartekatzen ditugula mahaian;\nlagun-min eta lankide anitzekin egunero aritzen naizela euskaraz,\naitarekin hitz egiten dudanetan bezala nahiz neure oraingo etxe diren\nneskalagun maitearekin eta seme kuttunarekin bezala.\nAitor dut, gauza bitxia izanagatik ere:\nama-hizkuntza ez dudan euskara maite dut.\nHorregatik izanen da, agian, unibertsitatean euskaraz irakastearena\nedota, bakarrik nagoela,\nLaster beteko ditu zortzi hilabete gure Amets txikiak.\nOraindik ez dakigu nolako ahotsa izanen duen,\nzein modutara deituko digun "aita", "ama".\nDakiguna da gurasoek egiten dioten\nGasteizko euskara horretan esango dituela lehen hitzak,\nbere aitak eta bere amak ez bezala.\nIkasle nerabeekin, euskarari buruz hausnartzea proposatzen dute MSB (Motibazioa Sustatzeko Baliabideak) blogearen egileek:\nEtxean euskaraz hitz egiten zenuen eskolan hasi aurretik edo eskolan ikasi duzu euskara? Eta lagunekin nola egiten duzu? Zein da zure lehenengo oroitzapena hizkuntzarekin/euskararekin lotua? Kanta bat, ipuin bat edo beste zerbait? Ba al duzu bitxikeriaren bat kontatzeko horren inguruan?\nLantegian ere Ni eta Euskara izeneko testua irakurri ondoren, norberaren ibilbide historikoa ibai baten moduan marrazten aritu dira erabilera taldeko kideak: norberak bizitzan euskararekin izan duen harremana, bizipenak, sentimenduak... islatuz.\nInoiz probatu al duzue? Niri oraindik ere harrigarria egiten zait horrelako jardun sinple batek zenbaterainoko arreta eta interesa pizten duen.\nHemen ere idatzi dut horretaz:\nPosted by allartean at 05:33 0 comments\nLabels: BiografiaLinguistikoa, Motibazioa, StoryTelling\nItxaropenaren primadera, eta etsipenaren negua\nCharles Dickensek Bi hiriren historia eleberria idatzi zuen 1859an. Irakurri dudanaren arabera, liburu horren lehen parrafoa da literaturan aipatuenetakoa.\nZitekeenik eta garairik onena zen, zitekeenik eta garairik txarrena; jakituriaren aroa, eta erokeriarena; sinismenen garaia, eta sinisgogortasunarena; esperantzaren primadera eta etsipenaren negua. Den-dena genuen, baina ezer ere ez genuen; zerurantz abiatzen ginen zuzen-zuzenean, eta oharkabean kontrako bidean galdurik amaitu. Hitz bakar batean esateko, lehengo garai harek antza handi-handia zuen egungoarekin, horrenbeste ezen gure agintariek behin eta berriz esaten baitute konparaketak ez direla zilegiak: ongiari eta gaizkiari buruz ari garelarik -diote- superlatiboa da konparazio zilegi bakarra.\nAtzo goizean idatzia dirudi, ezta?\nPosted by allartean at 14:51 0 comments


Xuntak Galiziako sute guztiak itzali ditu | Consumer\nXuntak Galiziako sute guztiak itzali ditu\nKalkuluen arabera, gutxienez 70.000 hektarea kiskali dira.\nAtzo, 20:30ean, Galiziako Xuntako Landa Ingurunearen Sailak iraungitzat ematen zituen komunitatean aktibo zeuden sute guztiak. Ordu eta erdi lehenago, 19:00etan, oraindik ere 14 gune aktibo zeuden, baina bat ere ez zen grabitatekoa.\nGaliziako komunitateak ez du sute bat ere izan gaur 09:20tik; izan ere, Saviñaoko udaletxean dagoen Biduidoko parrokian 07:00ak baino lehentxeago deklaratu zena desagertu zen.\n1.000 etxeri eman zaie arreta, su-boladetan duten arriskuagatik\nEguraldiak, gainera, zaildu egingo du sugar gehiago zabaltzea lurra heze edukitzean, zeren eta gaurko eguna zeru lainotsu eta prezipitazio gutxirekin igaroko baita. Zerua mendebaldetik hasiko da eguneko lehen orduetan eta pixkanaka-pixkanaka komunitate osora zabalduko da.\nSuaren aurkako borrokaren 11 egunetan erretako hektareei buruzko lehen kalkulu ofizialak emango ditu gaur Galiziako gobernuak. Xuntako iturriek aurreratu zuten sute-olatuek suntsitutako azalera 60.000 eta 65.000 hektarea artekoa dela.\nXuntako lehendakariak, Emilio Pérez Touriñok, eta Landa Inguruneko kontseilariak, Alfredo Suárez Canalek, atzo bukatutzat eman zuten krisia, eta esan zuten orain bigarren fasea hasten dela, hau da, erretako lurraldea berreskuratzea. Gaur egun, Touriñok 70.000 hektarea inguru hartu zituen baso-suteek eraginda, eta haien datuen arabera, 1.000 bat etxe zeuden sute boladan arriskuan.\nXuntak, gaur egun, erretako hektareen balantzea egiten du; Touriñok 70.000 hektarea inguru ditu, eta Oihanei buruzko Europako Zentroak (EFFIS ingelesez) uste du 50 hektareatik gorako suteek 86.232 hektarea erre zituztela Galizian uztailaren 31tik abuztuaren 14ra bitartean.\nBruselaren arabera, abuztuko lehen hamabostaldian, Galizian erretako azalera 2.241 hektareatik 88.473ra igo zen; beraz, emaitza Xuntako lehendakari Emilio Pérez Touriñok kalkulatu zuen 70.000 hektareatik gorakoa da, nahiz eta PPren kalkuluen (175.000 hektarea) azpitik geratu.\nGalizian eta Portugalen, Europan, abuztuan nabarmen geratu zen EB osoko baso-suteek okerrera egin zutela, eta Bruselak 2005arekin alderatuta “ez hain dramatikoa” zela adierazi zuen. Adibidez, egiaztatzen du iaz 174.742 hektarea baso eta beste 5.186 zuhaixka erre zirela guztira, hau da, 179.929. Guztira, orduantxe erregistratu ziren hektarea bateko baino gutxiagoko 17.165 suteek eta azalera horretako 9.096 suteek eragin zituzten.\nTouriñok Landa Inguruneko Kontseilaritzak hurrengo orduetan eskainiko duen neurketa “zehatza” egiteko eskatu zuen, erretako hektarea-kopurua zehatz-mehatz jakiteko. Hala ere, su-boladak ondorio “kalkulaezinak” eragin zituela pentsatu zuen.\nXuntako lehendakariak su askoren “intentzionalitatea” nabarmendu zuen, eta 30 pertsona atxilotu zituen, neurri handi batean “kontziente” eta “erabat arduratsu” zirenak eta “kalte egiteko asmoz” mendia erre zutenak.\n“Zehaztasunez, adorez eta aurrera egiteko gogoz” suak itzaltzen lan egin zuten milaka pertsonei eskerrak eman ondoren, Galiziako Gobernuaren titularrak ziurtatu zuen “sakon” aztertuko direla suteen aurkako operatiboa eta sugarren aurkako babes-sistema orokorra, suteok hobetzeko.\nHala, adierazi zuen abuztuaren 24ko Xuntako Consello berezian udalekiko kalteen ebaluazioa egingo dela eta hurrengo astean, hilaren 31n, neurri-sorta bat jarriko dela abian jarduera, zuhaiztiak eta urak berrantolatzeko.\nIa 180.000 hektarea baso erre ziren Espainian 2005ean\nBestalde, Galiziako PPk Parlamentu autonomikoan ikerketa-batzorde bat sortzeko eskatu nahi du, suteen arrazoiak aztertzeko. PSOE eta Gobernuko bere bazkidea, BNG, ekimen honen aurka daude, uste baitute ikerketak poliziari dagozkiola.\nBien bitartean, Galiziako baso-brigadetako langileek kontzentrazioak egin zituzten Galiziako lau hiriburuetan, beren lanaren aitorpena eskatzeko eta “kriminal sutsuekin” ez lotzeko eskatzeko.\nPérez Touriñok bere esker ona adierazi zuen eta Gaztela-Mantxako suhiltzailearen familiaren esku jarri zen. Suhiltzaile lanetan ari zela zauritu zuten.\ndesagertuak Galicia-eu hectáreas-eu incendios-eu Xunta


Giro paregabearekin hasi dituzte Narrondoko San Kristobal jaiak - Urola Kostako Hitza : Urola Kostako Hitza\nZestoa eta Zumaia arteko Narrondo auzoan atzo, ostirala, hasi zituzten festak. Besteak beste, desafioa, bertso afaria, sagardo dastaketa eta mus txapelketa izan ziren.\nAtzo, ostirala, hasi zituzten Narrondoko sankristobalak. Egitarau ofizialaren barruan, suziriak bota zituzten 19:30ean, eta ondoren, desafioa izan zen: Oikiako Peio astoa Itziarko Jun o Lehertu giza proba taldearen kontra aritu zen. Ondoren, 21:00etan, bertso afaria izan zen, Sebastian Lizaso, Onintza Enbeita eta Jon Maia bertsolariekin eta Jagoba eta Maddalen trikitilariekin. Jarraian, berriz, erromeria egin zuten. Bestalde, Gure Ametsa elkarteak antolatutako egitarauaren barruan, sagardo dastaketa eta mus txapelketa izan ziren.\nDatorren astean jarraituko dute festek. Ikusi hemen egitaraua osorik.\nHona hemen atzo Narrondon hartutako irudiak: